Cara Semak No Plat Kereta Langgar Lari, Ikuti 7 Langkah Ini

Jika anda terlibat dalam kemalangan
langgar lari
, salah satu cara untuk membantu pihak berkuasa menyelesaikan
kes kemalangan
 anda adalah dengan mengenal pasti nombor plat kereta yang terlibat dalam kejadian. Artikel ini akan berkongsikan cara-cara untuk semak no plat kereta langgar lari yang anda perlu tahu.

Semak No Plat Langgar Lari: Apa Perlu Buat Jika Anda Terlibat Dalam Situasi Kemalangan Langgar Lari?

Memang pening kepala kalau terlibat kemalangan jalan raya terutama sekali jika kemalangan itu adalah kemalangan langgar lari. Situasi ini sememangnya tidak ideal kerana pemandu yang terlibat terus meninggalkan tempat kejadian tanpa ada rasa bertanggungjawab. Namun begitu, anda masih boleh semak no plat kereta langgar lari sekiranya anda berjaya dapatkan maklumat nombor plat kenderaan. Untuk semak no plat kereta langgar lari, anda perlu ikuti langkah-langkah berikut:

Catatkan maklumat tentang kejadian seperti tarikh, masa dan lokasi kejadian;

Sediakan bukti seperti gambar atau video kejadian melalui
dashcam
 kereta
 anda atau sekiranya ada saksi yang boleh memberikan keterangan;

Hubungi pihak polis untuk laporkan kejadian kemalangan langgar lari;

Berikan maklumat pelanggar seperti nombor plat kereta, jenis kereta dan warna kereta;

Pihak polis akan menyemak rekod kereta yang anda laporkan;

Jika pelanggar berjaya ditemui, pihak polis akan menghubungi pemilik kereta dan meminta mereka untuk datang ke balai polis untuk memberikan keterangan;

Pihak polis akan mengambil tindakan undang-undang terhadap pemilik kereta sekiranya didapati bersalah.

Portal Semak No Plat Kereta Langgar Lari

Anda juga boleh semak no plat kereta langgar lari secara online melalui MyEG dan MyCarInfo. Dua portal ini membolehkan anda untuk menyemak segala maklumat kenderaan yang melanggar kereta seperti
rekod saman
,
polisi insurans kereta
 dan lain-lain lagi.

MYEG

Portal ini membolehkan anda untuk semak rekod saman kereta yang melanggar kereta anda dan pada masa yang sama boleh dapat maklumat seperti nama penuh dan kad pengenalan pemilik kenderaan. Ikuti langkah-langkah di bawah:

Layari laman web
MyEG;

Jika anda belum mendaftar, anda perlu Daftar Masuk terlebih dahulu;

Selepas selesai pendaftaran, anda perlu Log Masuk atau Login MyEG;

Semak “Summons Service” PDRM;

Klik “Check Summons”. Maklumat berkaitan akan dipaparkan untuk tindakan anda.

MyCarInfo

Sekiranya anda mendapati tiada rekod tentang kenderaan tersebut di portal MyEG, anda boleh cuba portal ini untuk semak no plat kereta langgar lari. Tujuan utama polisi ini adalah untuk mendapatkan info ringkas
polisi insurans kereta
 pesalah.

Untuk menggunakan perkhidmatan portal ini, anda perlu membuat pembayaran sebanyak RM6. Anda boleh mendapatkan maklumat-maklumat seperti nombor polisi, tarikh mula dan tarikh tamat insurans pemilik kenderaan. Ikuti langkah-langkah berikut:

Layari laman portal rasmi MyCarInfo;

Daftar akaun sekiranya anda tidak mempunyai akaun MyCarInfo. Kemudian
login
 akaun MyCarInfo anda;

Di halaman utama, klik butang “Services” dan pilih “i-Search”;

Di paparan skrin pada bahagian bawah, pilih pelan “Comprehensive” dan anda akan dibawa ke pelan pembayaran;

Klik pada “Select 1 Credit” (RM6) dan buat pembayaran melalui FPX;

Masukkan nombor plat kenderaan yang ingin anda semak, nama serta alamat e-mel anda;

Maklumat-maklumat berkaitan akan dihantar ke alamat e-mel anda.

Bagaimana Jika Anda Tidak Tahu Nombor Plat Pelanggar?

Meskipun anda tidak mempunyai maklumat yang mencukupi atau tidak dapat mengetahui nombor plat kereta yang terlibat, anda masih perlu laporkan kepada pihak polis untuk mereka mengambil tindakan selanjutnya. Anda boleh cuba untuk berikan deskripsi kenderaan yang terlibat, seperti warna, jenama, model dan ciri-ciri lain seperti kesan atau calar yang dapat membantu mengenal pasti kenderaan tersebut.

Selain itu, anda juga boleh mencuba mencari saksi-saksi yang menyaksikan kejadian tersebut dan meminta mereka untuk memberikan keterangan. Namun begitu, jika tidak berjaya menemui kereta yang melanggar anda, anda berkemungkinan besar perlu tanggung sendiri kos untuk baiki kerosakan kereta anda.

Ini bermakna anda boleh memilih untuk tidak membuat sebarang tuntutan insurans. Langkah ini boleh anda pertimbangkan sekiranya kerosakan kereta anda tidak terlalu teruk dan memakan kos yang besar untuk dibaiki. Pada masa yang sama, anda juga tidak akan kehilangan
NCD kereta
 anda.

Walau bagaimanapun, jika kerosakan kereta anda sangat teruk dan anda rasa anda tidak mampu untuk menanggung kos kerosakan, anda boleh pertimbangkan untuk membuat
claim
insurans kereta
 daripada syarikat insurans anda. Dalam situasi ini, anda akan kehilangan NCD kereta anda.

Kesimpulannya, dalam situasi kemalangan jalan raya, perkara paling penting yang anda patut dapatkan adalah nombor plat kereta yang terlibat. Oleh sebab itu, penting untuk anda semak no plat kereta langgar lari. Dengan memahami proses semak no plat kereta langgar lari, anda akan membantu proses siasatan pihak berkuasa untuk menyelesaikan kes langgar lari anda.

Selain itu, jika anda sedang mempertimbangkan untuk
renew
 insurans kereta
 pada harga terbaik, layari laman web Qoala untuk maklumat lanjut. Qoala merupakan platform perbandingan dan
renew
 insurans terbaik
 di Malaysia yang menawarkan perkhidmatan beli insurans dengan mudah, cekap dan pantas.

Kongsi:


Senaman Di Rumah Yang Mudah Dilakukan

Kebanyakan orang mengingatkan untuk melakukan senaman, kita perlu membuat di tempat yang sesuai dengan peralatan yang sesuai. Sebenarnya, senaman di rumah pun sudah memadai. Jadual seharian yang padat kadang-kadang membuatkan kita tidak sempat melakukan senaman walaupun di
rumah
. Siang hari yang sibuk dengan kerja, malam pula dipenuhi dengan sesi bersama anak-anak serta membuat kerja-kerja rumah yang lain. Setelah selesai rutin harian, badan pula rasa tidak bertenaga untuk membuat sebarang senaman.

Menurut sebuah
kajian
, kekurang bersenam menjadi antara punca utama datangnya pelbagai penyakit.
Apabila kita tidak melakukan senaman, dan umur semakin meningkat, badan akan menjadi ‘flabby’ dan lemak di badan akan meningkat dari masa ke masa. Terutamanya apabila kita makan tidak ingat dunia tanpa mengikut apa yang disyorkan oleh pakar. Perkara ini tidak nampak kesannya dalam jangka masa yang pendek. Kebiasaannya, ia akan mula menampakkan kesan buruk pada jangka masa panjang. Dalam jangka masa panjang, badan akan menjadi cepat letih, kelesuan, didatangi pelbagai penyakit dan banyak lagi jika tidak bersenam.

Table of Contents

Toggle

6 Senaman di Rumah yang Boleh Anda Lakukan
1. Melompat Tali
2. Push Up
3. Jumping Jack
4. Zumba
5. Senaman Squat
6. Jogging
Kesan-kesan Jika Tidak Bersenam
1. Mudah Diserang Penyakit
2. Kesukaran untuk Tidur
3. Mudah Keletihan
4. Rasa Lapar
5. Badan Kaku dan Keras
6. Ketidakseimbangan Perasaan
7. Gangguan Pencernaan
Kesilapan Ketika Melakukan Senaman
1. Tidak Memanaskan Badan
2. Melakukan Aktiviti Bukan Kegemaran
3. Overdoing
4. Teknik yang Salah
5. Tiada Perubahan dalam Senaman
6. Harapan yang Tidak Realistik
Diet Harian Mesti Seimbang
1. Oatmeal
2. Sayuran Hijau
3. Sup
4. Buah-buahan

6 Senaman di Rumah yang Boleh Anda Lakukan

Untuk bersenam, anda tidak memerlukan alat-alat bersenam yang canggih seperti dumbel dan sebagainya. Ini antara senaman di rumah yang mudah dilakukan:

1. Melompat Tali

Melompat tali adalah salah satu senaman di rumah yang mampu membakar banyak kalori dalam jangka masa yang singkat. Melompat tali selama 15 minit juga terbukti mempunyai kesan yang sama seperti berlari selama 30 minit. Selain itu, tali skipping turut dapat menambahkan kekuatan kaki, kepantasan, koordinasi dan daya tahan kaki. Bukan itu sahaja, melompat tali juga merupakan senaman di rumah yang baik untuk mengurangkan berat badan di samping mengekalkan badan yang sihat.

2. Push Up

Push up adalah sebuah senaman di rumah yang paling asas yang dapat mengaktifkan hampir keseluruhan otot dalam badan. Nak bina otot? Lakukan push up. Nak kempiskan perut? Lakukan push up. Nak betulkan postur badan? Lakukan push up. Begitulah banyaknya kelebihan melakukan push up. Melakukan push up mampu menguatkan hampir keseluruhan otot badan.

3. Jumping Jack

Senaman jumping jack, atau lompat bintang adalah merupakan antara senaman di
rumah
 yang popular kerana ia sangat mudah untuk dilakukan. Senaman lompat bintang antara senaman yang penting kerana ia mampu meningkatkan daya tahan kardiovaskular pada tubuh badan. Dengan melakukan senaman jumping jack, ia mampu untuk meningkatkan kesihatan jantung. Ia juga bertindak sebagai agen yang mampu mencegah penyakit kardiovaskular seperti
diabetes
dan obesiti.

4. Zumba

Zumba menyediakan senaman untuk seluruh badan. Dari segi gulungan kepala dan bahu yang melonggarkan leher dan menghangatkan bahagian atas badan, hingga gerakan kaki yang menguatkan dan meregangkan betis dan pergelangan kaki, kaedah kecergasan ini menyentuh hampir setiap otot dan sendi. Zumba juga merupakan sejenis senaman di rumah yang boleh membantu melepaskan tekanan. Malah, ada yang juga berpendapat bahawa ia lebih baik daripada terapi. Muzik rancak dan pergerakan bebas dikatakan dapat melepaskan mood yang meningkatkan hormon endorfin.

5. Senaman Squat

Ramai menganggap senaman squat ini hanya untuk memantapkan punggung saja. Sebenarnya, ia lebih daripada itu. Regangan daripada melakukan senaman squat dapat mengepam darah ke seluruh badan dengan lebih lancar dan dapat meningkatkan kesihatan secara keseluruhannya. Lenturan dan regangan lutut dalam senaman squat dapat menguatkan otot pada bahagian tersebut serta membolehkan lebih banyak oksigen dan darah mengalir di sekitar sendi. Ini membantu untuk memastikan anggota tubuh badan lebih fleksibel dan kuat.

6. Jogging

Jogging juga merupakan salah satu senaman di
rumah
 yang paling mudah. Antara kelebihannya adalah kesihatan jantung yang baik. Dengan setiap larian yang anda lakukan, ia akan melatih jantung untuk bekerja dan membantu pengaliran darah yang baik. Ia juga secara tidak langsung dapat mengurangkan risiko serangan jantung, darah tinggi atau pun strok.

Kesan-kesan Jika Tidak Bersenam

Ramai yang mengetahui tentang kepentingan bersenam. Tapi, berapa ramaikan yang benar-benar meluangkan masa untuk membuat senaman walaupun di rumah? Malahan, ramai yang mencari dan mencipta alasan seperti sibuk dengan tugas harian sehingga tiada masa untuk bersenam. Senaman bukan sahaja ubat yang percuma, malah ia amat berkesan untuk merawat dan mencegah pelbagai penyakit yang boleh menyerang diri.

Ini antara kesan-kesannya jika kita tidak melakukan senaman:

1. Mudah Diserang Penyakit

Aktiviti bersenam berkait rapat dengan ketahanan badan. Menurut pakar kecergasan, jika mahukan daya ketahanan badan meningkat,  seseorang individu tersebut perlu melakukan senaman dengan kerap. Tubuh yang sakit adalah isyarat bagi seseorang untuk lebih aktif secara fizikal. Antara penyakit yang boleh dihidapi adalah seperti penyakit kolesterol, diabetes dan banyak lagi.

2. Kesukaran untuk Tidur

Sekiranya anda mengalami kesukaran untuk tidur, ia juga petanda yang badan anda memerlukan senaman. Apabila anda tidak bersenam, tidur yang anda peroleh mungkin tidur yang tidak berkualiti. Oleh itu, mulakan aktiviti bersenam dengan dengan kerana dengan melakukan aktiviti senaman, ia dapat memberikan anda tidur yang berkualiti. Malahan, anda akan mudah untuk tidur dan dapat bangun dengan bertenaga.

Menurut sebuah kajian penyelidikan, individu yang mengamalkan senaman boleh tidur 1.25 jam lebih lama berbanding dengan mereka yang tidak terlibat langsung dalam aktiviti fizikal.

3. Mudah Keletihan

Individu yang tidak bersenam juga akan mudah berasa keletihan walaupun cukup makan, cukup minum, dan cukup rehatnya. Keadaan ini berlaku apabila badan kita sedang melaparkan pergerakan atau senaman di rumah. Kajian dari sebuah universiti telah mengesyorkan anda harus terlibat dengan latihan untuk tiga kali seminggu sekurang kurangnya 20 minit supaya aktiviti ini dapat meningkatkan lagi tenaga anda sehingga 20 peratus.

4. Rasa Lapar

Sekiranya kita tidak bersenam, kita juga akan kerap rasa lapar. Ramai yang menganggap bahawa apabila seseorang individu itu tidak aktif, mereka tidak perlukan tenaga yang banyak sekaligus akan mengurangkan keperluan untuk anda makan tetapi hal yang sebenarnya apabila badan anda kurang bergerak, rasa lapar berlaku dalam situasi tersembunyi.

Tubuh badan akan merasa lesu dan tidak bermaya. Ia juga akan menghasilkan hormon ghrelin yang berlebihan dan sekaligus membuatkan kita kerap rasa lapar.

5. Badan Kaku dan Keras

Anda sering merasai seakan-akan keras apabila melibatkan bahagian belakang badan, bahu dan pinggang? Ini menandakan badan anda kurang mendapatkan senaman yang sewajarnya. Anda perlu bersenam kerana apabila kurang bersenam, ia akan menyebabkan otot dan sendi menjadi kaku. Apa yang anda perlu lakukan adalah dengan mula bersenam. Pada awalnya, anda akan merasa sakit kerana otot dan sendi anda perlu menyesuaikan diri dengan aktiviti fizikal. Namun, sekiranya dilakukan dengan konsisten, ianya akan menjadi lebih mudah. Tak perlu ke gym, senaman di rumah sudah memadai.

6. Ketidakseimbangan Perasaan

‘Mood swing’ atau ketidakseimbangan perasaan ini juga boleh berlaku pada individu yang tidak melakukan aktiviti senaman. Kelesuan badan dan kerap rasa penat adalah antara punca ketidakseimbangan badan. Dengan melakukan aktiviti senaman, ia dapat mengurangkan rasa kemurungan dan juga boleh mengawal emosi yang berlebihan.

Sekiranya anda berasa sedih, marah, atau takut yang tiada puncanya, kekurangan aktiviti bersenam mungkin jawapannya.

7. Gangguan Pencernaan

Masalah sembelit juga dikatakan disebabkan oleh kekurangan senaman. Latihan ini penting dalam merangsang usus dan mengepam sistem pencernaan dalam tubuh sehingga ‘lebihan’ dikeluarkan sekaligus mengelakkan sembelit.

Kesilapan Ketika Melakukan Senaman

Tindakan yang baik sekiranya anda sudah mula bersenam. Namun, ini adalah beberapa kesilapan yang selalu dilakukan yang anda perlu elakkan:

1. Tidak Memanaskan Badan

Ramai individu yang bersenam dengan melangkaui sesi memanaskan badan yang boleh menghasilkan kecederaan. Umpama tali getah, ia boleh putus jika ditarik ketika masih sejuk. Namun setelah dipanaskan, ia boleh ditarik dan menjadi fleksibel. Begitu lah juga otot dan tisu. Otot dan tisu badan boleh menjadi koyak apabila kita melakukan senaman tanpa aktiviti memanaskan badan terlebih dahulu.

Sesi pemanasan badan atau juga dikenali sebagai warm up akan membuatkan otot jantung dan paru-paru bersedia untuk melakukan aktiviti fizikal sekali gus dapat mengurangkan risiko kecederaan dan membantu menyiapkan minda anda untuk melakukan aktiviti senaman.

2. Melakukan Aktiviti Bukan Kegemaran

Antara sebab anda tidak konsisten melakukan aktiviti senaman adalah apabila anda melakukan aktiviti yang bukan kegemaran. Ia dapat mengurangkan motivasi diri untuk meneruskan aktiviti senaman. Oleh itu, untuk mendapatkan motivasi yang tinggi, pilih aktiviti bersenam yang anda gemari dan boleh lakukan berulang-ulang kali.

Ini kerana, konsistensi adalah penting dalam senaman. Ia dapat membantu mendapatkan badan yang sihat dengan lebih cepat.

3. Overdoing

Semangat yang tinggi dan berkobar-kobar sudah pastinya ada pada diri apabila kita sudah mula bersenam. Semangat yang tinggi memang bagus. Namun, anda juga perlu berhati-hati untuk tidak membuat senaman yang melebihi kemampuan diri atau pun overdoing. Sebagai contoh, jika anda baru mula buat senaman push up, anda tidak dinasihatkan untuk tidak terus melakukan sehingga 100 push up. Sebaliknya, tingkatkan intensiti secara perlahan-lahan dari masa ke masa. Ini penting agar anda tidak tercedera dan tidak dapat melakukan aktiviti senaman lagi.

4. Teknik yang Salah

Tanpa disedari, anda mungkin mengamalkan teknik senaman yang salah. Untuk mengetahui cara yang betul ketika bersenam adalah dengan mendapatkan rundingan daripada jurulatih profesional.

Mereka dapat membantu merancang latihan yang bersesuaian bagi mencapai matlamat anda.

5. Tiada Perubahan dalam Senaman

Antara kesilapan ketika bersenam yang sering dilakukan adalah melakukan perkara yang sama dari hari ke hari. Ya, ia bagus dalam prinsip penyesuaian untuk prestasi kerana menjadikan diri cekap dalam melakukan senaman yang sama berulang kali.

Pun begitu, dalam aspek penurunan berat badan, peningkatan kekuatan atau perkembangan kecergasan fizikal, ia sebaliknya. Jika melakukan latihan kecergasan yang sama untuk tempoh jangka masa panjang, anda akan gagal melihat perubahan tambahan.

Cara mengatasi masalah ini, adalah dengan mengubah suai aktiviti fizikal setiap beberapa minggu atau bulan.

6. Harapan yang Tidak Realistik

Kadang-kadang apa yang menyebabkan seseorang individu tersebut untuk mula bersenam adalah mungkin untuk menurunkan berat badan. Namun, setelah seminggu bersenam, berat masih tidak turun dan individu tersebut pula terus putus asa daripada melakukan senaman.

Untuk bersenam, kita memerlukan harapan yang realistik dan boleh dicapai. Bersenam hari ini tidak bermakna anda akan terus kurus esok. Tidak, ia tidak berfungsi sebegitu. Ia memerlukan senaman yang konsisten dan juga pemakanan yang sihat.

Diet Harian Mesti Seimbang

Untuk mendapatkan berat badan yang ideal, senaman di rumah saja tidak mencukupi jika anda tidak menjaga pemakanan. Pemakanan yang sihat lazimnya disebut sebagai diet seimbang. Diet yang seimbang mengandungi kombinasi pelbagai jenis hidangan berdasarkan piramid makanan yang boleh membekalkan semua zat diperlukan tubuh.

Sekiranya anda mahu mengurangkan berat badan, pemilihan makanan adalah amat penting. Berikut adalah jenis-jenis makan diet yang dapat membantu anda mengurangkan berat badan;

1. Oatmeal

Satu kajian yang melibatkan 47 orang dewasa melihat perbezaan selera makan, kekenyangan, dan pengambilan makanan seterusnya selepas peserta makan oat, berbanding dengan bijirin sarapan sedia dimakan berasaskan oat.
Selepas makan oatmeal, peserta berasa lebih kenyang dan kurang lapar berbanding makan bijirin.
Selain itu, pengambilan kalori semasa makan tengah hari lebih rendah selepas makan oatmeal berbanding selepas makan bijirin sarapan pagi.

Walaupun kedua-dua sarapan mengandungi jumlah kalori yang sama, oatmeal menyediakan lebih banyak protein, serat, dan kurang gula berbanding bijirin.

2. Sayuran Hijau

Umum sudah tahu kebaikan sayuran tapi masih ada yang tak suka makan sayur. Sayur-sayuran hijau adalah termasuk sawi, bayam, pak choy, cellery dan beberapa yang lain. Sayuran ini mempunyai kalori yang rendah dan karbohidrat serta sarat dengan serat, yang baik untuk menurunkan berat badan.
Pemakanan sayur-sayuran hijau adalah cara yang terbaik untuk meningkatkan jumlah makanan anda, tanpa meningkatkan kalori.
Banyak kajian menunjukkan bahawa makanan dan diet dengan kepadatan tenaga yang rendah membuatkan seseorang makan lebih sedikit kalori secara keseluruhan.

Sayuran berdaun hijau juga kaya dengan khasiat tinggi vitamin, antioksida dan mineral, termasuk kalsium, yang bagus untuk membakar lemak. Banyak kan manfaat sayuran ni? Kalau tak suka makan, cuba biasakan mulai sekarang.

3. Sup

Makanan dan diet dengan ketumpatan tenaga yang rendah cenderung menjadikan individu makan lebih sedikit kalori.
Kebanyakan makanan dengan ketumpatan tenaga yang rendah adalah yang mengandungi banyak air, seperti sayur-sayuran dan buah-buahan. Tetapi anda juga boleh menambah air dalam hidangan anda, dengan membuat sup.
Sesetengah kajian menunjukkan bahawa makan makanan bersup boleh membuatkan individu berasa lebih kenyang dan mengambil kalori yang jauh lebih rendah.

Walau bagaimanapun, pastikan anda tidak menambah terlalu banyak lemak dalam sup anda, seperti krim atau santan dan garam yang berlebihan, kerana ini dapat meningkatkan kandungan kalori.

4. Buah-buahan

Kebanyakan pakar kesihatan bersetuju bahawa buah adalah menyihatkan. Banyak kajian menunjukkan bahawa orang yang makan buah (dan sayur) cenderung lebih sihat daripada orang yang tidak mengambilnya.
Tambahan lagi, buah-buahan juga mempunyai ciri-ciri untuk menghilangkan berat badan.
Walaupun mengandungi gula semula jadi, ia mempunyai ketumpatan tenaga yang rendah. Selain itu, kandungan seratnya membantu menghalang gula daripada dikeluarkan terlalu cepat ke dalam aliran darah anda.

Sebenarnya, untuk memastikan badan sihat, senaman dan pemakanan yang seimbang adalah kuncinya. Ambil masa sekurang-kurangnya 10 minit untuk melakukan senaman di rumah. Selepas itu, jagalah pemakanan anda untuk tubuh badan dan minda yang sihat.

Itu sahaja perkongsian Qoala pada hari ini. Semoga bermanfaat! Selain itu, sekiranya anda sedang mencari
insurans kesihatan terbaik
, layari laman web Qoala sekarang! Qoala juga menyediakan
insurans kereta
 dan
insurans motor murah
.

Kongsi:


Senggugut Teruk, Ini Perkara Penting Perlu Tahu untuk Atasi!

Masalah senggugut teruk ni sering dihadapi ramai wanita. Pastinya mimpi ngeri yang dialami setiap bulan.
Sakit
 senggugut teruk ni boleh menjejaskan aktiviti harian. Ada yang terpaksa MC dek kerana sakit senggugut yang melampau sehingga tidak dapat bangun.

Pengeluaran hormon yang banyak akan menyebabkan pengecutan rahim secara berlebihan dan ia menyebabkan sakit, bukan saja pada bahagian bawah perut yang kuat, tetapi juga pada bahagian belakang pinggang.

Dalam kebanyakan kes, sakit yang terlalu kuat boleh jadi disebabkan
penyakit
 lain lebih serius seperti jangkitan kuman, endometriosis dan fibroid yang dapat dikesan apabila wanita itu senggugut melampau pada setiap bulan sehingga terpaksa mengambil beberapa hari cuti kerana tidak mampu melakukan kerja.

Seperti yang kita tahu, senggugut teruk boleh berlaku disebabkan kontraksi yang berlaku di rahim sebelum atau semasa permulaan kitaran haid. Tapi, sebenarnya yang membuat kesakitan itu menjadi lagi sakit bagi sesetengah wanita?

Table of Contents

Toggle

Sebab Wanita Mengalami Kesakitan Senggugut Teruk
1. Sindrom Pramenstruasi
2. Endometriosis
3. Fibroid pada Rahim
4. Penyakit Radang Pelvis (PID)
5. Adenomiosis
6. Stenosis Serviks
Simptom-simptom Senggugut Teruk
Cara Kurangkan Rasa Sakit Senggugut Teruk
1. Mampatan Haba
2. Ubat Tahan Sakit
3. Lakukan Senaman Ringan Boleh Kurangkan Senggugut Teruk
4. Penjagaan Makanan
Sakit Belakang Ketika Haid: Apakah Puncanya?
Senggugut Teruk Jejas Sistem Peranakan?
Apa Itu Endometriosis?

Sebab Wanita Mengalami Kesakitan Senggugut Teruk

Para wanita, kita kena tahu terlebih dahulu tentang punca-punca yang menyebabkan
sakit
 yang kita alami itu sangat teruk.

Sesetengah individu boleh mengalami masalah senggugut yang teruk disebabkan:

Mempunyai tabiat merokok

Mengalami pendarahan haid berat

Tidak pernah hamil

Mencapai akil baligh sebelum berumur 11 tahun

Selain itu, masalah senggugut teruk juga boleh disebabkan oleh keadaan perubatan seperti berikut:

1. Sindrom Pramenstruasi

Sindrom pramenstruasi atau PMS adalah keadaan dimana ia berpunca daripada perubahan hormon dalam tubuh yang berlaku satu hingga dua minggu sebelum haid bermula. Gejala yang berlaku kebiasaannya akan hilang selepas pendarahan bermula.

2. Endometriosis

Endometriosis adalah satu keadaan perubatan yang berlaku apabila sel dari lapisan rahim tumbuh di bahagian lain. Contohnya seperti di fallipion tub, ovari atau tisu yang melapisi pelvik.

3. Fibroid pada Rahim

Fibroid adalah tumor bukan kanser yang memberi tekanan pada rahim atau menyebabkan haid yang
sakit
 dan tidak normal, walaupun selalunya tidak menimbulkan sebarang gejala.

4. Penyakit Radang Pelvis (PID)

PID adalah jangkitan pada rahim, tiub fallopio atau ovari yang disebabkan oleh bakteria faraj yang mengakibatkan keradangan pada organ pembiakan dan kesakitan.

5. Adenomiosis

Keadaan jarang berlaku ini melibatkan tisu yang biasanya melapisi rahim mula tumbuh pada dinding otot rahim, sekali gus menyebabkan keradangan, tekanan dan kesakitan. Ia juga mengakibatkan kitaran haid lebih lama dan berat.

6. Stenosis Serviks

Ini juga adalah keadaan yang jarang berlaku di mana serviks mengecil atau sempit sehingga melambatkan aliran haid 8. Ia kemudiannya menyebabkan peningkatan tekanan di dalam rahim lalu mengakibatkan senggugut teruk.

Simptom-simptom Senggugut Teruk

Untuk pengetahuan korang, kekejangan haid melibatkan sakit yang berdenyut dan disertai dengan kekejangan pada bahagian bawah perut. Sakit ini boleh merebak ke bahagian belakang badan mahupun paha.

Kekejangan haid boleh berlaku sehari atau dua hari sebelum haid, dan klimaksnya sehingga 24 jam pertama setelah kedatangan darah haid. Lagi satu, kekejangan haid ni boleh berlanjutan sehingga tempoh dua ke tiga hari.

Kekejangan haid ini juga boleh disertai dengan gejala lain seperti:

Loya

Keletihan

Sakit kepala

Pening

Cara Kurangkan Rasa Sakit Senggugut Teruk

Berikut adalah beberapa cara dan petua kurangkan rasa senggugut teruk yang boleh dicuba di rumah:

1. Mampatan Haba

Cara ini adalah cara yang paling ramai guna pakai. Mudah saja.

Letakkan pad panas atau botol berisi air panas (yang dibalut tuala kecil) pada bahagian belakang bagi mengurangkan kesakitan. Cara ini juga dapat membantu menenangkan otot pinggul, sekali gus meredakan rasa sakit.

Sekarang ni pad panas dah mudah didapati di kedai-kedai seperti
Watson
, Guardian dan banyak lagi. Simpan pad pemanas di dalam bag ini untuk hari-hari kecemasan.

2. Ubat Tahan Sakit

Ubat tahan sakit atau ubat antiradang nonsteroid (NSAID) yang berkesan untuk mengurangkan kesakitan dan keradangan. Ubat ini boleh dibeli di farmasi, atau korang boleh juga dapatkan daripada preskripsi doktor.

Satu kajian klinikal mendapati ubat tahan
sakit
 amat berkesan untuk mengurangkan kesakitan senggugut teruk. Ia juga menunjukkan kesan lebih baik berbanding aspirin.

Walau bagaimanapun, korang disarankan untuk mendapatkan nasihat daripada pakar
kesihatan
 sebelum menggunakan sebarang jenis ubat tahan sakit.

3. Lakukan Senaman Ringan Boleh Kurangkan Senggugut Teruk

Pemerhatian dan kajian kesihatan menunjukkan wanita yang melakukan
senaman
 ringan mendapat manfaat kelegaan bagi sakit senggugut yang dirasai.

Senaman yang ringan seperti yoga terbukti memberikan pengurangan tahap kesakitan yang besar apabila haid jika dibandingkan dengan mereka yang tidak bersenam.

Senaman yang dilakukan adalah selama 45 sehingga 60 minit, sebanyak 3 kali seminggu. Kajian itu juga mendapati:

Bersenam untuk mengatasi masalah senggugut mungkin mampu mengurangkan pengambilan ubat tahan sakit

Tidak ada bukti daripada kajian ini bahawa melakukan
senaman
 dengan masalah senggugut mengundang bahaya

Kualiti kajian yang dilakukan ini masih dikategorikan sebagai ‘rendah,’ maka penyelidikan yang lebih lanjut diperlukan

Jenis Senaman Yang Boleh Dilakukan

Hari pertama haid adalah hari yang digeruni ramai wanita. Ini kerana sesetengah mereka boleh mengalami sakit senggugut teruk.
Oleh itu, berikut adalah beberapa idea aktiviti senaman berintensiti rendah yang boleh dipraktik semasa haid:

1. Berjalan atau Kardio Ringan

Korang disarankan untuk melakukan jenis senaman yang ringan sahaja. Oleh itu, pastikan senaman kardiovaskular atau aerobik dilakukan pada intensiti yang lebih rendah.

Korang juga boleh try senaman kardio ringan seperti berjalan kaki atau latihan aerobik yang lebih mudah.

1. Yoga

Dua atau tiga hari sebelum tibanya menstruasi, korang disarankan untuk melakukan aktiviti seperti yoga untuk membantu badan dan berpotensi mengurangkan simptom seperti kekejangan, kesakitan payudara, keletihan dan kesakitan otot.

Yang paling penting, jangan paksa diri korang untuk lakukan senaman ketika haid sedang berlangsung. Badan korang juga perlukan rehat.

4. Penjagaan Makanan

Kita juga disarankan untuk mengamalkan
diet yang sihat
 dengan memperbanyakkan minum air, makan buah-buahan dan sayuran bersama makanan anti radang lain untuk mengurangkan keradangan dan melegakan gejala senggugut teruk.
Elakkan daripada memakan makanan pedas dan air gas.

Sakit Belakang Ketika Haid: Apakah Puncanya?

Selain kekejangan,
sakit belakang
 boleh berlaku. Rasa sakit belakang ini dianggap sebagai “normal” dan berlaku disebabkan perubahan hormon.

Prostaglandin (hormon yang dihasilkan semasa kitaran haid untuk mendorong pengecutan rahim bagi menyingkirkan lapisan rahim) boleh mempengaruhi otot punggung bawah.

Prostaglandin yang terhasil secara berlebihan menyebabkan senggugut teruk atau haid yang menyakitkan. Kontraksi yang berat kemudiannya mendorong sakit bahagian belakang.
Sakit bahagian belakang
 ini juga boleh merebak daripada perut bawah ke pinggul bawah.

Senggugut Teruk Jejas Sistem Peranakan?

Masalah senggugut teruk yang menyakitkan akan menganggu rutin harian seseorang ranita. Tidak kira lah masih belajar atau sudah berkarier, kadang-kadang mereka terpaksa mengambil MC kerana sakit yang melampau.

Ramai yang mengabaikan senggugut teruk yang berlaku pada mereka hampir setiap bulan. Namun, tabiat ini adalah sebenarnya bahaya.

Jika korang mengalami sakit senggugut teruk yang berpanjangan, korang amat disarankan untuk buat pemeriksaan teliti oleh doktor dengan segera. Tujuannya adalah untuk memastikan korang tidak mengalami masalah yang lebih serius iaitu penyakit endometriosis.

Kajian melaporkan hampir 1 daripada 7 wanita yang berumur antara 30 dan 45 menghidapinya.

Endometriosis adalah penyakit yang berpunca daripada sebahagian lapisan tisu dalam rahim, tumbuh dan berada di bahagian lain dalam badan.

Apa Itu Endometriosis?

Endometriosis boleh dijumpai seperti di bahagian pelvis iaitu usus, pundi serta organ reproduktif. Selain itu, ia kerap dijumpai di bahagian ovari dan otot ligamen posterior yang menyokong uterus.

Sekiranya ia dibiarkan, endometriosis mampu menjadi penyebab susah hamil dan boleh mewujudkan kesakitan ketika mengadakan hubungan seks. Kajian yang dilakukan mengatakan punca sebenar endometriosis masih tidak jelas.

Teori yang sering disimpulkan merujuk kepada retrograde menstruation atau pembalikan darah haid di mana sebahagian daripada darah haid mengalir secara terbalik ke arah pembukaan peritoneal melalui saluran fallopio.

Ini adalah tanda-tanda endometriosis yang perlu korang ketahui:

Masalah senggugut yang menyakitkan

Sakit semasa mengadakan hubungan kelamin

Haid yang banyak dan tak teratur

Sakit di bahagian pelvis dan bawah perut

Endometriosis selalunya dikesan setelah doktor meneliti sejarah perubatan dan melakukan pemeriksaan lanjut pada pelvis.

Selain itu, pembedahan laparoskopi yang menggunakan satu peralatan khas untuk mengesan tisu dalam pelvis juga boleh menjadi diagnosis yang tepat.

Rawatan-rawatan endometriosis

Rawatan yang diberikan kepada pesakit endometriosis bertujuan bagi mengurangkan tahap estrogen dan progesteron wanita yang berfungsi dalam merangsang ketumbuhan endometriosis.

Antara jenis-jenis rawatan endometriosis:

Ubat hormon progesteron dengan dos tinggi, pil kontraseptif oral dan hormon tiruan lelaki (danazol)

Analog GnRH iaitu hormon pembebasan Gonadotropin: Suntikan yang diambil setiap bulan atau setiap 3 bulan untuk kawal penghasilan estrogen dengan menggalakkan menopause-induced

Pembedahan: Laparoskopi atau pembedahan biasa

Ablasi: Pembuangan rahim dan kadangkala ovari bagi mengurangkan kesakitan teruk setelah kaedah rawatan lain gagal

Segala jenis rawatan ini diberikan berdasarkan tahap penyakit, keperluan dan kepentingan seseorang individu tersebut. Selalunya penyakit ini akan dapat dirawat dengan baik pada peringkat awal.

Kalau korang ada masalah senggugut yang tidak normal, segera berjumpa dengan doktor ok!

Itu sahaja perkongsian
Qoala
, semoga bermanfaat! Kalau nak renew
 insurans kereta
, renew je dengan
Qoala
. Mudah saja!


Serangan Panik: Cara Atasi Dan Rawatan Serangan Panik

Serangan panik adalah satu istilah yang asing bagi ramai orang. Namun, ianya sebenarnya sering terjadi tanpa disedari.
Pernah tak anda mengalami sebuah situasi dimana jantung tiba-tiba berdegup laju dan kemudian bernafas laju, rasa resah dan takut secara tiba-tiba?
Qoala
 hari ini akan berkongsikan maklumat dan informasi berkenaan panic attack.

Table of Contents

Toggle

Apakah Itu Serangan Panik?
Simptom-simptom Serangan Panik
Punca-punca Serangan Panik
Pengalaman Serangan Panik
Ubah Gaya Hidup Untuk Menangani Serangan Panik
1. Elakkan Rokok, Alkohol dan Kafein
2. Bersenam
Rawatan Serangan Panik
1. Psikoterapi
2. Ubat-ubatan
Apa Yang Perlu Dibuat Apabila Serangan Panik Tiba-tiba Berlaku?
Apa Beza Serangan Panik dengan Anxiety (Kegelisahan)?
Perbezaan Gejala dan Simptom Serangan Panik dengan Anxiety
Serangan Panik atau Serangan Jantung?

Apakah Itu Serangan Panik?

Serangan panik atau panic attack adalah satu situasi ketakutan yang kuat yang menyebabkan tindak balas fizikal teruk apabila tidak terdapat sebarang bahaya atau sebab yang jelas. Mungkin ada dalam kalangan kita mengalami panic attack yang menyebabkan jantung berdegup laju, sesak nafas dan badan berpeluh secara tiba-tiba dan pesakit berasa seolah-olah sudah mahu mati.

Ramai individu hanya mengalami sekali atau dua kali panic attack dalam kehidupan mereka dan masalah tersebut akan hilang jika individu tersebut tidak lagi berada dalam keadaan tekanan.

Namun, sekiranya seseorang individu mengalami panic attack secara berulang, tidak dijangka dan menghabiskan tempoh masa yang lama dalam ketakutan berterusan mengenai serangan lain, anda mungkin mempunyai keadaan yang dipanggil gangguan panik.

Walaupun serangan panik itu sendiri bukanlah satu keadaan mengancam nyawa, ia boleh menjadi sangat menakutkan dan menjejaskan kualiti kehidupan anda. Tetapi rawatan yang tersedia boleh menjadi sangat berkesan untuk menangani keadaan panic attack ini.

Simptom-simptom Serangan Panik

Kebiasaannya, serangan panik boleh berlaku secara tiba-tiba tanpa amaran. Keadaan ini boleh menyerang pada bila-bila masa – apabila anda memandu
kereta
, di pusat membeli-belah, ketika sedang tidur nyenyak atau semasa mesyuarat perniagaan. Anda mungkin mengalami panic attack sekali-sekala atau mungkin juga berlaku dengan kerap.

Serangan panik mempunyai pelbagai variasi, tetapi simptom-simptom biasanya memuncak dalam masa beberapa minit. Anda mungkin akan berasa penat dan lelah selepas panic attack berkurangan.
Serangan panik biasanya memiliki beberapa simptom seperti berikut:

Rasa seperti bahaya akan datang

Takut kehilangan kawalan atau kematian

Kadar denyutan jantung yang cepat dan berdebar

Berpeluh

Bergetar atau menggigil

Sesak nafas atau rasa ketat di kerongkong anda

Kesejukan

Rasa panas

Loya

Kejang perut

Sakit
 dada

Sakit kepala

Pening kepala atau rasa hendak pengsan

Rasa kebas atau kesemutan

Rasa terpisah

Punca-punca Serangan Panik

Sebenarnya, tiada istilah yang tetap tentang apa yang menyebabkan panic attack, tapi faktor-faktor berikut mungkin memainkan peranan sekiranya seseorang individu mengalami panic attack secara berulang.

Genetik

Tekanan utama

Perangai yang lebih sensitif terhadap tekanan atau terdedah kepada emosi negatif

Perubahan tertentu dalam cara bahagian fungsi otak

Serangan panik ini boleh berlaku secara tiba-tiba tanpa sebarang amaran. Ia biasanya dicetuskan oleh situasi tertentu. Beberapa kajian mengatakan bahawa tindak balas semula jadi tubuh anda terhadap sesuatu perkara yang bahaya, mempengaruhi serangan panik.

Contohnya, sekiranya ada seekor anjing datang mengejar anda, tubuh badan akan secara automatik akan bertindak balas secara semula jadi. Kadar denyutan jantung dan pernafasan anda akan bertambah kerana tubuh anda menyiapkan diri untuk keadaan yang mengancam nyawa. Banyak reaksi yang sama berlaku dalam panic attack.

Tetapi ia tidak diketahui mengapa panic attack berlaku apabila tiada bahaya yang jelas hadir.
Faktor-faktor yang boleh meningkatkan risiko untuk mengalami panic attack atau gangguan panik termasuklah:

Sejarah serangan panik atau gangguan panik dalam keluarga

Tekanan kehidupan utama, seperti kematian atau
penyakit
 serius yang dialami oleh individu tersayang

Kejadian traumatik, seperti serangan seksual atau kemalangan serius

Perubahan besar dalam hidup anda, seperti perceraian atau penambahan anak

Pengambilan kafein yang berlebihan atau merokok

Sejarah serangan fizikal atau seksual semasa zaman kanak-kanak

Pengalaman Serangan Panik

Tidak ada angin, tidak ada ribut. Tiba-tiba jantung berdegup kencang, timbul rasa takut dan gelisah.

Itulah yang dialami oleh ramai pesakit panic attack. Serangan panik boleh berbeza dari segi gejala, intensiti, dan tempoh. Yang terakhir hanya untuk tempoh masa singkat, mencapai puncak dalam masa 10 minit. Tetapi serangan panik boleh terus menjejaskan selepas ia telah berakhir, menyebabkan kegelisahan dan jam kecemasan yang semakin meningkat setelah serangan itu berkurang.

Mengalami serangan panik boleh menjadi pengalaman yang menakutkan untuk ramai orang termasuklah kanak-kanak. Sama seperti orang dewasa yang mengalami gangguan panik, kanak-kanak yang mengalami panic attack adalah rentan terhadap perilaku mengelakkan diri. Apabila ini berlaku, kanak-kanak mula menjauh dari situasi, tempat, dan peristiwa yang dia percaya boleh mencetuskan panic attack.

Ubah Gaya Hidup Untuk Menangani Serangan Panik

Gaya hidup sihat boleh membantu menghadapi panic attack.

1. Elakkan Rokok, Alkohol dan Kafein

Rokok, alkohol dan juga kafein boleh menimbulkan serangan panik kepada individu yang mudah terdedah.

2. Bersenam

Bersenam
 dapat membantu untuk mengelakkan panic attack.

Rawatan Serangan Panik

Jangan risau, ada beberapa cara untuk merawat panic attack. Rawatan yang diberi boleh mengurangkan intensiti dan kekerapan serangan panik anda dan memperbaiki fungsi anda dalam kehidupan seharian. Ini antara rawatan yang disyorkan.

1. Psikoterapi

Psikoterapi adalah antara rawatan pilihan pertama yang berkesan untuk merawat panic attack. Psikoterapi boleh membantu pesakit memahami serangan panik serta belajar untuk mengatasinya.

Satu bentuk psikoterapi yang dikenali sebagai terapi tingkah laku kognitif dapat membantu pesakit belajar melalui pengalaman pesakit itu sendiri bahawa gejala panik tidak berbahaya. Semasa sesi terapi, ahli terapi akan membantu pesakit secara beransur-ansur mewujudkan semula simptom serangan panik dengan selamat, dan berulang-ulang.

Sebaik sahaja sensasi panik fizikal tidak lagi mengancam, serangan-serangan itu akan mula diselesaikan. Rawatan yang berjaya juga dapat membantu pesakit mengatasi ketakutan dari situasi-situasi yang pesakit telah elakkan kerana serangan panik.

2. Ubat-ubatan

Ubat juga boleh membantu mengurangkan gejala yang berkaitan dengan panic attack. Beberapa jenis ubat telah terbukti berkesan dalam menguruskan gejala panic attack termasuklah:

Inhibitor serotonin reuptake terpilih (SSRIs). Secara umumnya ia selamat dengan risiko kesan sampingan serius yang rendah. SSRI antidepresan biasanya disyorkan sebagai ubat pilihan pertama untuk merawat serangan panik. SSRI yang diluluskan oleh
Food and Drug Administration (FDA)
 untuk rawatan gangguan panik termasuk fluoxetine (Prozac), paroxetine (Paxil, Pexeva) dan sertraline (Zoloft)

Serotonin dan norepinephrine reuptake inhibitor (SNRIs). Ubat-ubatan ini adalah kelas antidepresan lain. Dadah SNRI yang dipanggil venlafaxine hydrochloride (Effexor XR) diluluskan oleh FDA untuk rawatan gangguan panik

Benzodiazepines yang diluluskan oleh FDA untuk rawatan gangguan panik termasuk alprazolam (Xanax) dan clonazepam (Klonopin). Jika anda mencari penjagaan di dalam bilik kecemasan untuk panic attack, anda mungkin diberi benzodiazepine untuk membantu menghentikan serangan. Benzodiazepin biasanya digunakan hanya dalam jangka masa pendek. Memandangkan ubat ini boleh membentuk satu tabiat, ubat-ubatan ini bukan pilihan yang baik jika anda mempunyai masalah dengan penyalahgunaan alkohol atau dadah. Ubat ini juga boleh berinteraksi dengan ubat lain, dan menyebabkan kesan sampingan yang berbahaya.

Apa Yang Perlu Dibuat Apabila Serangan Panik Tiba-tiba Berlaku?

Sekiranya anda mengalami kegelisahan atau panic attack, cubalah perkara-perkara berikut:

Tarik nafas dalam-dalam perlahan: Apabila anda merasakan nafas semakin cepat, fokuskan perhatian anda pada pernafasan setiap kali menghirup dan menghembuskan nafas.

Akui dan terima apa yang sedang dialami: Sekiranya anda pernah mengalami kegelisahan atau panic attack, anda tahu bahawa ia boleh jadi sangat menakutkan. Ingatkan diri sendiri bahawa gejala ini akan berlalu dan akan baik-baik saja.

Practice awareness: Intervensi berdasarkan kesedaran semakin banyak digunakan untuk merawat kegelisahan dan gangguan panik. Kesedaran adalah teknik yang dapat menolong anda meletakkan pemikiran pada masa sekarang. Anda boleh mempraktikkan tumpuan dengan memerhatikan fikiran dan sensasi secara aktif tanpa bertindak balas terhadapnya.

Gunakan relaxation techniques: Teknik ini merangkumi guided imaging, aromaterapi, dan relaksasi otot. Sekiranya anda mengalami gejala kegelisahan atau panic attack, cubalah lakukan perkara-perkara yang dapat menenangkan. Tutup mata, mandi, atau gunakan pewangi lavender, yang memberi kesan santai.

Apa Beza Serangan Panik dengan Anxiety (Kegelisahan)?

Gejala-gejala anxiety sering dikaitkan dengan banyak keadaan
kesihatan mental
, termasuklah trauma obsesif-kompulsif. Manakala, sementara panic attack mempengaruhi mereka yang mengalami gangguan panik.

panic attack biasanya berlaku secara tiba-tiba dan melibatkan rasa ketakutan yang kuat. Ia juga sering diikuti dengan gejala fizikal iaitu degupan jantung yang laju, sesak nafas dan rasa mual.

Apa yang membahayakan adalah, panic attack ini boleh berlaku tanpa sebarang amaran yang  jelas. Serangan ini boleh disebabkan oleh tekanan luar seperti fobia. Ia juga boleh berlaku pada sesiapa sahaja.

Serangan anxiety atau serangan kegelisahan pula adalah dikategorikan sebagai gangguan psikiatri biasa. Antara gejala kegelisahan yang dapat dikenal pasti termasuklah kebimbangan, tertekan, dan takut.

Kebimbangan biasanya berkaitan dengan jangkaan situasi, pengalaman, atau peristiwa yang membuatkan seseorang tertekan. Ia juga mungkin berlaku secara berperingkat.

Perbezaan Gejala dan Simptom Serangan Panik dengan Anxiety

Serangan Panik

Serangan Anxiety

Simptom

Simptom panik akan cenderung memuncak setelah 10 minit, kemudian secara beransur-ansur akan mereda.

Namun, beberapa serangan ini dapat terjadi secara berturut-turut, menjadikannya berlangsung lebih lama.

Simptom turut boleh menjadi lebih jelas dalam beberapa minit atau jam. Namun, kesannya tidak sekuat panic attack.

Gejala

Degupan jantung laju atau berdegup kencang

Sakit dada

Pening

Menggigil

Loya

Rasa kebas di hujung kaki

Gementar

Sesak nafas

Sakit perut

Berpeluh

Perasaan seakan tersedak

Mudah terkejut

Sakit dada

Pening

Mulut kering

Keletihan

Ketakutan

Mudah marah

Kehilangan tumpuan

Sakit otot

Rasa kebas di hujung kaki

Degupan jantung yang cepat

Kegelisahan

Sesak nafas

Gangguan tidur

Perasaan seakan tersedak

Risau dan susah hati

Oleh kerana gejala kedua-dua serangan ini hampir serupa, dan boleh jadi mengelirukan, ramai cenderung untuk sukar untuk membezakan antara panic attack dan juga serangan anxiety.
Ini beberapa tip yang dapat membantu anda untuk membezakan kedua-dua serangan tersebut.

Serangan panik biasanya berlaku tanpa pencetus. Manakala,
kegelisahan
 adalah tindak balas terhadap tekanan atau ancaman yang dirasakan.
Selain itu, panic attack muncul secara tiba-tiba, sementara kegelisahan menjadi lebih kuat secara beransur-ansur dalam beberapa minit, jam, atau hari.

Panic attack juga biasanya mereda setelah beberapa minit, sementara gejala kegelisahan dapat berlaku dalam jangka masa yang panjang.

Serangan Panik atau Serangan Jantung?

Jantung adalah organ yang paling penting dalam badan. Tanggungjawabnya merangkumi penghantaran oksigen dan nutrien dengan mengepam darah ke seluruh badan kita. Oleh itu, masalah yang timbul di hati boleh menjadi sangat membimbangkan. Walaupun sebahagian daripada simptom panic attack dan
serangan jantung
 serupa, mengetahui perbezaan antara keduanya berpotensi menyelamatkan nyawa anda.

Panic attack sangat sinonim dengan degupan jantung yang laju. Namun, ini adalah perbezaan kedua-dua serangan itu.

Gejala Serangan panik

Gejala Serangan Jantung

Perasaan bahaya, tersedak, atau hilang kawalan

Sakit kepala, pening, atauringan kepala

Perubahan suhu secara tiba-tiba, kedinginan / panas terik

Sesak nafas

Lumba hati berdebar-debar

Loya

Mati rasa atau kesemutan

Sakit dada

Berpeluh

Gegaran atau gementar

Sakit dada

Tekanan dan kesakitan di bahu, rahang, leher, atau lengan

Keletihan tiba-tiba

Loya

Sesak nafas

Selain itu, sekiranya anda ingin mendapatkan
insurans kesihatan terbaik
, lawati laman web Qoala untuk info lanjut. Qoala menyediakan rangkaian produk insurans perubatan dan kesihatan daripada beberapa
syarikat insurans terbaik
 dan popular di Malaysia dengan jaminan proses yang mudah, pantas dan selamat. Selain itu, anda juga boleh dapatkan
insurans kereta
,
insurans motor
 dan juga
insurans rumah
 di Qoala!

Kongsi:


Apa Potongan Sistem Insurans Pekerjaan (EIS) dalam Slip Gaji?

Bagi anda yang memiliki slip gaji, anda mungkin perasan ada potongan EIS dalam slip gaji anda selain potongan
KWSP
 dan SOCSO. Bagi golongan muda yang baru bekerja, anda mungkin tertanya-tanya fungsi potongan EIS ini. Secara asasnya, Sistem Insurans Pekerjaan (SIP) atau
Employee Insurance System
 (EIS) diperkenalkan oleh kerajaan di bawah Akta Sistem Insurans Pekerjaan 2017. Ia bertujuan untuk membantu para pekerja yang kehilangan kerja untuk mendapatkan kembali pekerjaan termasuk beberapa faedah kewangan yang lain.

Table of Contents

Toggle

5 Perkara Tentang Skim Insurans Pekerjaan yang Anda Perlu Tahu
1. Apa itu Sistem Insurans Pekerjaan?
2. Kadar Caruman SIP (Caruman EIS)
3. Faedah Sistem Insurans Pekerjaan
4. Syarat dan Kelayakan untuk Memohon EIS
5. Cara Claim Sistem Insurans Pekerjaan (EIS)

5 Perkara Tentang Skim Insurans Pekerjaan yang Anda Perlu Tahu

Secara asasnya, setiap pekerja di sektor swasta secara automatik didaftarkan ke dalam EIS dan ia menjadi salah satu tanggungjawab majikan untuk memastikan caruman dibuat melalui potongan gaji. Bagi anda yang tidak biasa dengan skim insurans ini, berikut lima perkara tentang EIS untuk rujukan dan panduan anda.

1. Apa itu Sistem Insurans Pekerjaan?

Secara asasnya, skim insurans pekerjaan ditubuhkan pada 2018 dengan tujuan membantu pekerja terutamanya pekerja swasta yang hilang kerja atau sumber pendapatan.

Menyediakan bantuan kewangan segera dalam tempoh tujuh hari selepas pengesahan hilang pekerjaan kepada pencarum yang dibuang kerja;

Membantu pencarum yang hilang pekerjaan mendapat pekerjaan baharu melalui program penempatan semula pekerjaan termasuk bantuan mobiliti;

Meningkatkan kebolehpekerjaan pencarum yang hilang kerja melalui program latihan dan latihan vokasional.

2. Kadar Caruman SIP (Caruman EIS)

Kadar caruman SIP adalah sebanyak 0.2 peratus untuk majikan dan 0.2 peratus untuk pekerja berdasarkan gaji bulanan pekerja. Sebagai contoh, jika
gaji
 anda RM2,000 sebulan, anda perlu membayar caruman bulanan sebanyak RM7.80 (RM3.90 daripada pekerja dan RM3.90 daripada majikan). Berikut merupakan jadual caruman SIP PERKESO atau kadar caruman EIS untuk rujukan anda:

Gaji Bulanan

Caruman Majikan

Caruman Pekerja

Jumlah Caruman

Gaji kurang RM30

5 sen

5 sen

10 sen

Gaji lebih RM30 tetapi kurang RM50

10 sen

10 sen

20 sen

Gaji lebih RM50 tetapi kurang RM70

15 sen

15 sen

30 sen

Gaji lebih RM70 tetapi kurang RM100

20 sen

20 sen

40 sen

Gaji lebih RM100 tetapi kurang RM140

25 sen

25 sen

50 sen

Gaji lebih RM140 tetapi kurang RM200

35 sen

35 sen

70 sen

Gaji lebih RM200 tetapi kurang RM300

50 sen

50 sen

RM1.00

Gaji lebih RM300 tetapi kurang RM400

70 sen

70 sen

RM1.40

Gaji lebih RM400 tetapi kurang RM500

90 sen

90 sen

RM1.80

Gaji lebih RM500 tetapi kurang RM600

RM1.10

RM1.10

RM2.20

Gaji lebih RM600 tetapi kurang RM700

RM1.30

RM1.30

RM2.60

Gaji lebih RM700 tetapi kurang RM800

RM1.50

RM1.50

RM3.00

Gaji lebih RM800 tetapi kurang RM900

RM1.70

RM1.70

RM3.40

Gaji lebih RM900 tetapi kurang RM1,000

RM1.90

RM1.90

RM3.80

Gaji lebih RM1,000 tetapi kurang RM1,100

RM2.10

RM2.10

RM4.20

Gaji lebih RM1,100 tetapi kurang RM1,200

RM2.30

RM2.30

RM4.60

Gaji lebih RM1,200 tetapi kurang RM1,300

RM2.50

RM2.50

RM5.00

Gaji lebih RM1,300 tetapi kurang RM1,400

RM2.70

RM2.70

RM5.40

Gaji lebih RM1,400 tetapi kurang RM1,500

RM2.90

RM2.90

RM5.80

Gaji lebih RM1,500 tetapi kurang RM1,600

RM3.10

RM3.10

RM6.20

Gaji lebih RM1,600 tetapi kurang RM1,700

RM3.30

RM3.30

RM6.60

Gaji lebih RM1,700 tetapi kurang RM1,800

RM3.50

RM3.50

RM7.00

Gaji lebih RM1,800 tetapi kurang RM1,900

RM3.70

RM3.70

RM7.40

Gaji lebih RM1,900 tetapi kurang RM2,000

RM3.90

RM3.90

RM7.80

Gaji lebih RM2,000 tetapi kurang RM2,100

RM4.10

RM4.10

RM8.20

Gaji lebih RM2,100 tetapi kurang RM2,200

RM4.30

RM4.30

RM8.60

Gaji lebih RM2,200 tetapi kurang RM2,300

RM4.50

RM4.50

RM9.00

Gaji lebih RM2,300 tetapi kurang RM2,400

RM4.70

RM4.70

RM9.40

Gaji lebih RM2,400 tetapi kurang RM2,500

RM4.90

RM4.90

RM9.80

Gaji lebih RM2,500 tetapi kurang RM2,600

RM5.10

RM5.10

RM10.20

Gaji lebih RM2,600 tetapi kurang RM2,700

RM5.30

RM5.30

RM10.60

Gaji lebih RM2,700 tetapi kurang RM2,800

RM5.50

RM5.50

RM11.00

Gaji lebih RM2,800 tetapi kurang RM2,900

RM5.70

RM5.70

RM11.40

Gaji lebih RM2,900 tetapi kurang RM3,000

RM5.90

RM5.90

RM11.80

Gaji lebih RM3,000 tetapi kurang RM3,100

RM6.10

RM6.10

RM12.20

Gaji lebih RM3,100 tetapi kurang RM3,200

RM6.30

RM6.30

RM12.60

Gaji lebih RM3,200 tetapi kurang RM3,300

RM6.50

RM6.50

RM13.00

Gaji lebih RM3,300 tetapi kurang RM3,400

RM6.70

RM6.70

RM13.40

Gaji lebih RM3,400 tetapi kurang RM3,500

RM6.90

RM6.90

RM13.80

Gaji lebih RM3,500 tetapi kurang RM3,600

RM7.10

RM7.10

RM14.20

Gaji lebih RM3,600 tetapi kurang RM3,700

RM7.30

RM7.30

RM14.60

Gaji lebih RM3,700 tetapi kurang RM3,800

RM7.50

RM7.50

RM15.00

Gaji lebih RM3,800 tetapi kurang RM3,900

RM7.70

RM7.70

RM15.40

Gaji lebih RM3,900 tetapi kurang RM4,000

RM7.90

RM7.90

RM15.80

Gaji lebih RM4,000

RM7.90

RM7.90

RM15.80

Jadual Caruman SIP PERKESO

3. Faedah Sistem Insurans Pekerjaan

Secara amnya, pekerja dan majikan yang mencarum dengan Sistem Insurans Pekerjaan (EIS) akan mendapat manfaat seperti berikut sekiranya berlaku situasi kehilangan pekerjaan:

Elaun Pencarian Pekerjaan
 akan dibayar kepada pekerja yang kehilangan satu-satunya pekerjaan yang ada dengan bayaran bulanan minimum tiga bulan dan maksimum enam bulan;

Elaun Pendapatan Berkurangan
 diberikan kepada pekerja yang hilang salah satu daripada pekerjaan yang dimiliki, kadar bayaran sama seperti Elaun Pencarian Pekerjaan dan dibayar sekaligus;

Yuran Latihan
 disediakan kepada pekerja yang terpilih untuk mengikuti latihan yang disyorkan oleh PERKESO tidak melebihi enam bulan dengan yuran maksimum RM4,000;

Elaun Bekerja Semula Awal
 akan diberikan sekiranya pencarum mendapat pekerjaan lebih awal iaitu sekitar 25 peratus daripada jumlah yang sepatutnya dapat tetapi masih belum diterima;

Elaun Latihan
 diberikan kepada pekerja bagi mengalakkan pekerja mengikuti latihan yang disediakan. Pembayaran dibuat sehingga enam bulan dengan kadar RM10 hingga RM20 untuk setiap hari latihan;

Program Penempatan Semula Pekerjaan
 membantu pekerja yang hilang kerja mendapatkan pekerjaan baharu termasuk temuduga kerja, latihan dan khidmat kaunseling untuk sokongan.

Berapa yang anda boleh dapat sekiranya anda dibuang kerja? Fendi telah bekerja selama beberapa tahun dan membayar EIS sepanjang tempoh beliau bekerja. Beliau telah dibuang kerja kerana syarikat beliau bankrap dan tidak lagu mampu menggaji pekerja. Gaji terakhir beliau ialah RM6,000. Oleh sebab caruman Sistem Insurans Pekerjaan (EIS) dihadkan kepada RM4,000, beliau akan menerima elaun berdasarkan amaun ini.

Bulan

Peratus (%)

Tuntutan yang Layak

Pertama

80

RM3,200

Kedua

50

RM2,000

Ketiga

40

RM1,600

Keempat

40

RM1,600

Kelima

30

RM1,200

Keenam

30

RM1,200

4. Syarat dan Kelayakan untuk Memohon EIS

Berikut merupakan syarat dan kelayakan untuk memohon EIS untuk panduan dan rujukan anda:

Warganegara Malaysia;

Bekerja dalam sektor swasta;

Permohonan PERLU dilakukan dalam tempoh 60 HARI dari tarikh penamatan pekerjaan;

Menepati Syarat Kelayakan Caruman yang telah ditetapkan oleh EIS;

Hilang pekerjaan di bawah definisi Kehilangan Pekerjaan oleh EIS.

Apakah kategori kehilangan pekerjaan yang termasuk bawah EIS? Secara asasnya, semua pekerja swasta atau pencarum yang kehilangan pekerjaan
layak
 memohon bantuan kewangan:

Diberhentikan kerja (
retrenchment
);

VSS/MSS (
 Voluntary/Mutual Separation Scheme
);

Penutupan syarikat disebabkan oleh bencana alam;

Syarikat
 gulung tikar
;

Pembuangan kerja secara konstruktif (ditindas majikan);

Perletakan jawatan atas sebab gangguan seksual atau ugutan di tempat kerja;

Perletakan jawatan atas sebab diarahkan untuk melaksanakan tugasan berbahaya yang tidak termasuk dalam skop tugas.

Namun begitu, anda mungkin
tidak layak
 untuk memohon bantuan kewangan skim insurans pekerjaan sekiranya anda:

Meletakkan jawatan secara sukarela;

Tamat tempoh kontrak perkhidmatan;

Ditamatkan kontrak perkhidmatan atas persetujuan bersama majikan tanpa terma dan syarat;

Penyiapan kerja mengikut kontrak perkhidmatan;

Persaraan
; atau

Penamatan kontrak perkhidmatan disebabkan oleh salah laku.

5. Cara
Claim
 Sistem Insurans Pekerjaan (EIS)

Apabila anda kehilangan pekerjaan, anda perlu kemukakan permohonan dalam tempoh 60 hari dari tarikh hilang pekerjaan. Kelewatan anda dalam menghantar permohonan boleh menyebabkan
claim
 anda ditolak atau tidak diproses. Secara amnya, terdapat dua cara untuk membuat tuntutan iaitu tuntutan EIS secara
 online
 dan tuntutan EIS secara manual di pejabat PERKESO. Untuk membuat tuntutan EIS ini, pemohon boleh mengikuti langkah-langkah yang ditetapkan seperti berikut:

Layari laman web
 PERKESO;

Kemudian, daftarkan diri sebagai pencari pekerjaan;

Isi borang tuntutan dan kemukakan lampiran yang diperlukan;

Permohonan lengkap akan diproses dan disemak berdasarkan kelayakan am serta syarat kelayakan pencarum bagi menentusahkan kehilangan pekerjaan;

Pindahan wang akan dibuat secara terus ke akaun pemohon setelah permohonan lulus;

Anda juga perlu mengikuti Program Penempatan Pekerjaan dalam masa tujuh hari selepas pemberitahuan diterima daripada PERKESO;

Selain itu, anda mesti melaporkan status anda setiap bulan kepada PERKESO.

Dokumen untuk Permohonan EIS

Bagi memudahkan urusan anda, berikut senarai dokumen yang perlu dilampirkan untuk permohonan Skim Insurans Pekerjaan anda:

Salinan kad pengenalan;

Bukti kehilangan pekerjaan seperti Surat Penamatan Pekerjaan;

Salinan akaun bank;

Salinan slip gaji enam bulan terakhir;

Oleh itu, penting untuk anda pastikan majikan anda berdaftar dan mencarum dengan Sistem Insurans Pekerjaan (EIS) supaya sekiranya anda diberhentikan kerja secara tiba-tiba, anda boleh membuat tuntutan untuk mengurangkan beban kewangan anda sebelum anda mendapat pekerjaan baharu. Selain itu, sekiranya anda sedang mencari
 insurans kereta
,
insurans rumah
,
insurans motor
 atau
insurans nyawa terbaik
, anda boleh layari laman web Qoala untuk info lanjut. Qoala merupakan
platform beli insurans
 yang mudah, telus dan pantas dengan tawaran harga yang kompetitif dan berpatutan.

Kongsi:


Skim Perubatan Madani 2023: Apa Yang Anda Perlu Tahu?

Skim Perubatan MADANI adalah satu inisiatif rintis Kerajaan melalui Kementerian Kesihatan Malaysia (KKM). Ia bertujuan untuk
menampung keperluan kesihatan golongan B40
 terhadap Penjagaan Kesihatan Primer Akut (Rawatan Pesakit Luar Kes-Kes Akut). Skim perubatan ini merupakan berita gembira buat rakyat Malaysia kerana boleh mendapatkan rawatan tanpa mengeluarkan kos yang tinggi.

Table of Contents

Toggle

Semak Kelayakan Skim Perubatan Madani
Syarat Kelayakan
Cara Semak Kelayakan Skim Perubatan Madani
Cara-cara Mendapatkan Rawatan
1. Hadir ke Klinik Skim Perubatan Madani
2. Terima Rawatan
3. Had Manfaat
Dapatkan Insurans Kesihatan di Qoala Untuk Perlindungan Menyeluruh

Semak Kelayakan Skim Perubatan Madani

Penerima Sumbangan Tunai Rahmah (STR) dan tanggungan yang layak boleh mendapatkan rawatan dan keperluan perubatan secara percuma di klinik perubatan swasta yang berdaftar di bawah Skim Perubatan MADANI. Ini dapat mengurangkan
beban kos rawatan
 kesihatan di samping meningkatkan kesejahteraan
golongan berpendapatan rendah.

Syarat Kelayakan

Untuk menerima inisiatif skim ini, anda hanya perlu memenuhi syarat kelayakan secara automatik. Berikut merupakan syarat kelayakan bagi permohonan Skim Perubatan Madani ini:

Penerima bantuan Perubatan Madani ini merupakan individu penerima Sumbangan Tunai Rahmah (STR) Fasa 1 2023 sama ada berkeluarga, bujang atau warga emas.

Penerima tidak menerima mana-mana skim perubatan lain daripada badan/agensi lain yang sama seperti skim ini.

Cara Semak Kelayakan Skim Perubatan Madani

Berikut merupakan cara-cara untuk membuat semakan kelayakan skim bantuan ini:

Pemohon boleh menyemak syarat kelayakan secara atas talian menerusi laman sesawang
https://kelayakan-spm.protecthealth.com.my;

Masukkan nombor kad pengenalan pemohon dan klik pada butang “Semak”;

Akhir sekali, status kelayakan akan dipaparkan.

Cara-cara Mendapatkan Rawatan

Setelah anda selesai semak kelayakan, berikut adalah cara untuk mendapat rawatan di klinik-klinik perubatan swasta yang berdaftar di bawah Skim Perubatan Madani.

1. Hadir ke Klinik Skim Perubatan Madani

Anda boleh hadir ke mana-mana klinik perubatan swasta yang berdaftar dengan skim ini (boleh dikenal pasti dengan pelekat Skim Perubatan Madani) dengan membawa kad pengenalan.

Cari Klinik Skim Perubatan Madani

Berikut merupakan cara-cara membuat semakan senarai klinik secara atas talian untuk menuntut bantuan perubatan ini;

Layari laman sesawang
https://kelayakan-spm.protecthealth.com.my
 untuk membuat carian klinik yang berdaftar di bawah skim ini;

Seterusnya, masukkan maklumat yang diminta iaitu Negeri, Daerah dan Bandar dan klik pada butang “Cari”;

Akhir sekali, senarai klinik-klinik swasta yang menawarkan Skim Perubatan MADANI akan dipaparkan.

2. Terima Rawatan

Sekiranya layak, anda boleh dapatkan Rawatan Pesakit Luar Kes-kes Akut secara percuma. Berikut merupakan senarai rawatan pesakit luar kes-kes akut yang  merangkumi:

Demam dan selsema;

Cirit-birit dan muntah;

Terseliuh;

Sakit kepala;

Trauma ringan seperti luka ringan dan lain-lain.

3. Had Manfaat

Setelah mendapatkan rawatan, had manfaat Skim Perubatan MADANI akan ditolak selepas anda selesai mendapatkan rawatan. Manfaat Skim Perubatan MADANI adalah tertakluk kepada Terma & Syarat oleh pihak ProtectHealth Corporation Sdn. Bhd. seperti yang dinyatakan di
 laman sesawang
 tersebut.

Dapatkan Insurans Kesihatan di Qoala Untuk Perlindungan Menyeluruh

Skim ini merupakan inisiatif rintis kerajaan untuk membantu rakyat terutamanya golongan B40 secara tidak langsung, beban kewangan dan kesejahteraan hidup rakyat akan lebih terjamin dan terpelihara dengan adanya skim ini. Bukan itu sahaja, tahap kesihatan dalam kalangan masyarakat juga akan meningkat.

Selain itu, penting untuk anda memiliki
insurans kesihatan
untuk perlindungan kesihatan yang menyeluruh. Jika anda mencari insurans kesihatan, anda boleh mendapatkannya di Qoala. Anda boleh bandingkan pelbagai insurans kesihatan di Qoala untuk nikmati lebih banyak penjimatan. Qoala merupakan
platform perbandingan dan pembaharuan insurans kesihatan terbaik
 di Malaysia.

Kongsi:


7 Sebab Penting Kenapa Anda Perlu Miliki Insurans Nyawa

Bagi mempersiapkan diri dengan risiko atau insiden luar jangka, anda perlu memiliki pelan insurans nyawa untuk melindungi diri anda dan juga keluarga yang tersayang sekiranya berlaku sesuatu perkara yang tidak diingini. Insurans nyawa atau turut dikenali sebagai
insurans hayat
 merupakan skim caruman yang akan menyediakan bantuan kewangan kepada tanggungan atau ahli keluarga setelah anda meninggal dunia. Dalam erti kata lain, pelan ini bertujuan untuk membantu dan meringankan beban ahli keluarga terutamanya dari aspek kewangan bagi membantu mereka meneruskan kehidupan setelah ketiadaan anda.

Table of Contents

Toggle

7 Perkara Anda Perlu Tahu Tentang Insurans Nyawa Terbaik di Malaysia
1. Membayar Hutang
2. Menanggung Kos Pengebumian
3. Insurans Nyawa: Kurangkan Kadar Cukai Pendapatan
4. Kehidupan Lebih Tenang
5. Boleh Guna sebagai Pelan Simpanan
6. Tabung Pendidikan Anak-anak
7. Melindungi Aset dan Simpanan
Faktor-faktor yang Perlu Dipertimbangkan Sebelum Pilih Insurans Nyawa atau Insurans Hayat
Matlamat Kewangan
Perlindungan & Pengecualian
Bayaran Premium Insurans Nyawa

7 Perkara Anda Perlu Tahu Tentang Insurans Nyawa Terbaik di Malaysia

Berdasarkan laporan
Persatuan Insurans Hayat Malaysia
 (LIAM), hanya 56 peratus rakyat Malaysia memiliki pelan perlindungan insurans nyawa. Ini kerana, kebanyakan orang berpendapat wang dilaburkan dalam
pelaburan ASB
 atau
simpanan Tabung Haji
 sudah memadai untuk digunakan bagi melindungi diri mereka dan keluarga sekiranya berlaku kecemasan atau kematian.

Secara asasnya, insurans nyawa memainkan peranan yang sangat penting dalam melindungi ahli keluarga dan tanggungan anda sekiranya anda (ketua keluarga) ditimpa musibah. Sekiranya anda masih belum memiliki pelan perlindungan ini, berikut tujuh kelebihan memiliki insurans nyawa bagi membantu anda membuat keputusan:

1. Membayar Hutang

Kebanyakan individu memiliki hutang
pinjaman perumahan
,
bantuan perniagaan
, pinjaman peribadi, pinjaman PTPTN dan sebagainya. Hutang-hutang ini berkemungkinan besar akan diwariskan kepada ahli keluarga untuk dijelaskan setelah kematian anda. Oleh sebab itu, perancangan teliti perlu dibuat bagi mengelakkan ahli keluarga yang ditinggalkan tidak terbeban dengan hutang yang banyak.

Di sinilah peranan insurans nyawa – pampasan insurans yang diterima boleh digunakan untuk membayar atau menyelesaikan hutang tinggalan anda dan lebihan yang ada boleh digunakan untuk menampung kehidupan ahli keluarga buat sementara.

2. Menanggung Kos Pengebumian

Selepas seseorang individu meninggal dunia, perkara pertama yang perlu disegerakan ialah urusan pengebumian jenazah. Proses pengebumian jenazah boleh menelan kos dan belanja yang tinggi dan kos-kos ini perlu ditanggung oleh pusaka si mati. Antara kos-kos yang perlu ditanggung ialah:

Pembelian kain kafan;

Kelengkapan mandian;

Kos gali kubur;

Pengangkutan jenazah;

Kos-kos lain berkaitan urusan pengebumian.

Jika anda mempunyai perlindungan insurans nyawa, sekurang-kurangnya ahli keluarga anda boleh menggunakan wang tersebut untuk menanggung kos pengebumian anda tanpa perlu mengeluarkan
wang simpanan
 yang ada ataupun membuat
pinjaman peribadi
 untuk tujuan ini.

3. Insurans Nyawa: Kurangkan Kadar Cukai Pendapatan

Sekiranya anda memiliki insurans nyawa, ia melayakkan anda untuk mendapat
pengecualian cukai pendapatan
 sehingga RM3,000 untuk tahun semasa. Ini bermaksud, anda boleh jimatkan perbelanjaan anda setiap tahun jika anda beli insurans nyawa termasuk insentif pengurangan cukai lain yang diberikan oleh kerajaan seperti
skim persaraan
, caruman KWSP dan sebagainya.

4. Kehidupan Lebih Tenang

Anda tidak boleh menjangkakan perkara yang akan berlaku kepada anda. Dengan memiliki insurans hayat, anda tidak perlu risau tentang ahli keluarga di bawah jagaan anda lagi sekiranya berlaku apa-apa musibah kepada anda seperti kecacatan kekal akibat
kemalangan jalan raya
 dan sebagainya.

Secara asasnya, insurans hayat boleh dikatakan bertindak sebagai pelampung sekiranya kapal yang dinaiki karam. Ini bermaksud, ahli keluarga anda masih ada tempat untuk bergantung harap sekiranya anda tidak boleh kembali bekerja seperti biasa akibat kemalangan.

Meskipun jumlah pampasan yang diterima tidaklah terlalu besar, sekurang-kurangnya amaun yang diterima boleh membantu ahli keluarga anda berdiri semula dan meneruskan kehidupan seperti biasa.

5. Boleh Guna sebagai Pelan Simpanan

Ada pelan insurans nyawa yang turut menawarkan gabungan antara perlindungan dan
simpanan jangka panjang
. Biasanya, jumlah simpanan adalah lebih tinggi jika dibandingkan dengan premium yang perlu anda bayar.

Anda boleh rujuk syarikat insurans anda untuk mendapatkan maklumat lanjut mengenai ciri simpanan tersebut sama ada pulangan simpanan tersebut dijamin atau tidak. Pencarum boleh mengeluarkan simpanan tersebut sebaik sahaja polisi tersebut matang.

6. Tabung Pendidikan Anak-anak

Insurans nyawa juga boleh dijadikan salah satu alternatif
tabung simpanan pendidikan anak-anak
 anda. Sesetengah pelan insurans hayat ada menawarkan ciri simpanan yang menguntungkan. Sama seperti simpanan-simpanan lain, dana yang disimpan akan berkembang atau bertambah banyak saban tahun.

Jika anda memiliki pelan ini sejak anak anda kecil, dana ini semestinya mencukupi untuk membiayai pendidikan pengajian anak-anak sebaik sahaja usia anak anda meningkat dewasa. Meskipun begitu, setiap produk insurans nyawa menawarkan syarat dan tempoh yang berbeza. Pastikan anda semak dengan ejen insurans anda untuk penjelasan lanjut.

Namun biasanya, pencarum perlu menunggu sehingga pulangan tersebut melebihi jumlah premium yang perlu dibayar (biasanya ambil masa lebih kurang 30 tahun). Jika anda ambil keputusan untuk keluarkan wang simpanan tersebut sebelum tempoh matang, anda tidak boleh memaksimumkan keuntungan daripada simpanan tersebut.

7. Melindungi Aset dan Simpanan

Insurans hayat merupakan langkah persediaan jangka panjang yang amat penting untuk mengelakkan ahli keluarga atau waris terkesan dengan pemergian anda. Sekiranya anda memiliki insurans hayat, keluarga atau waris anda tidak perlu
jual rumah
 atau menggadaikan apa-apa aset atau simpanan anda semata-mata untuk menjelaskan hutang-hutang anda.

Malah, keluarga anda berkemungkinan akan menerima lebihan dana (setelah hutang-hutang dijelaskan) jika premium yang anda ambil menawarkan perlindungan yang tinggi. Oleh sebab itu, rancang pelan perlindungan dengan betul.

Faktor-faktor yang Perlu Dipertimbangkan Sebelum Pilih Insurans Nyawa atau Insurans Hayat

Insurans nyawa berperanan penting dalam melindungi anda dan keluarga sekiranya berlaku sesuatu musibah. Oleh sebab itu, penting untuk anda buat semakan secara teliti dan pertimbangkan setiap aspek terlebih dahulu sebelum pilih mana-mana insurans nyawa yang sesuai dan terbaik untuk anda.

Matlamat Kewangan

Kenal pasti matlamat kewangan terlebih dahulu sebelum pilih mana-mana pelan insurans. Anda mungkin pilih insurans hayat yang membolehkan anda menikmati manfaat kematangan untuk persaraan, pembiayaan pendidikan anak anda, atau sebagai salah satu langkah meringankan beban cukai.

Perlindungan & Pengecualian

Pastikan perlindungan yang anda pilih selari dengan apa yang anda perlukan. Bandingkan juga perkara-perkara yang dilindungi/tidak dilindungi oleh polisi insurans anda untuk mengelakkan kekeliruan

Bayaran Premium Insurans Nyawa

Sama seperti pembayaran lain, ia perlu selari dengan kemampuan kewangan anda. Jika kos premium anda terlalu mahal, ia mungkin boleh menyukarkan anda untuk membayar komitmen ini setiap bulan. Kos premium yang ideal biasanya sekitar enam peratus sahaja daripada jumlah keseluruhan pendapatan. Sebagai contoh, sekiranya pendapatan bulanan anda RM5,000 sebulan, kos premium yang dicadangkan mestilah tidak melebihi RM300.

Semoga tips dan kepentingan insurans nyawa yang dinyatakan di atas ini dapat membantu anda membuat keputusan terbaik untuk diri anda dan juga keluarga yang tersayang. Sekiranya anda ingin mendapatkan
insurans kemalangan diri terbaik
, lawati laman web Qoala untuk info lanjut. Qoala menyediakan rangkaian produk
insurans perubatan
 daripada beberapa syarikat insurans terbaik dan popular di Malaysia dengan jaminan proses yang mudah, pantas dan selamat.

Kongsi:


Takaful vs Insurans 2023: Pilihan yang Mana yang Anda Patut Pilih?

Takaful vs insurans – mana satu lebih baik? Secara asasnya, Takaful vs insurans konvensional memiliki tujuan yang sama iaitu menawarkan perlindungan terhadap kerugian kewangan sekiranya anda berdepan keadaan yang tidak terduga. Kedua-dua insurans konvensional dan
 perlindungan takaful
 memerlukan peserta untuk membayar sumbangan atau caruman. Meskipun Takaful vs insurans konvensional ini boleh dikatakan ada persamaan, kedua-duanya mempunyai perbezaan yang tersendiri.

Table of Contents

Toggle

Takaful vs Insurans Konvensional: Perkara Penting yang Anda Perlu Tahu
Apa Itu Insurans Konvensional?
Apa Itu Takaful?
Perbezaan antara Takaful vs Insurans Konvensional
Dapatkan Takaful vs Insurans Konvensional di Qoala untuk Proses Beli Insurans yang Selamat

Takaful vs Insurans Konvensional: Perkara Penting yang Anda Perlu Tahu

Ada dalam kalangan anda mungkin tidak jelas dengan pelan perlindungan Takaful vs insurans konvensional ini. Malah, terdapat salah faham umum bahawa Takaful merupakan versi ‘Islamik’ insurans konvensional dan hanya boleh diakses oleh orang Islam. Walaupun perlindungan Takaful terbina berdasarkan prinsip-prinsip Islam, Takaful bukanlah produk agama dan ia tersedia kepada semua orang termasuk bukan Muslim. Perkara paling penting yang perlu anda fahami ialah Takaful mewakili prinsip-prinsip Islam dalam pelaksanaannya.

Apa Itu Insurans Konvensional?

Anda mungkin biasa dengar istilah seperti
insurans kereta
,
insurans nyawa
,
insurans kesihatan dan perubatan
 dan lain-lain lagi. Jadi apa sebenarnya yang dimaksudkan dengan insurans ini? Secara amnya, polisi insurans adalah perjanjian bertulis antara satu pihak dengan pihak yang lain untuk melindungi pencarum daripada sebarang kerugian kewangan.

Perlindungan ini ditawarkan kepada anda (pencarum) sebagai pertukaran untuk
bayaran premium insurans
 yang anda bayar. Sebagai contoh, jika anda terlibat dalam kemalangan dan kejadian ini memberi kesan kepada kesihatan dan kewangan anda, anda boleh membuat
tuntutan insurans dengan syarikat insurans
 anda.

Ini bermaksud, pihak insurans akan menampung
kos rawatan di hospital
 tanpa memerlukan anda mengeluarkan simpanan persaraan anda.

Kelebihan

Kekurangan

Pilihan lebih luas kerana ditawarkan oleh lebih banyak syarikat insurans

Agihan keuntungan kepada pemegang saham

Bayaran komisen tetap (dua peratus)

Ada unsur yang tidak mematuhi prinsip syariah

Pelan terkait pelaburan disediakan

Kadar premium bergantung pada penilaian risiko

Apa Itu Takaful?

Insurans Islam (atau dikenali sebagai Takaful) memerlukan peserta untuk menyumbang ke dalam sistem kumpulan untuk melindungi satu sama lain daripada kerugian atau kecederaan. Peserta Takaful berkongsi risiko secara kolektif berasaskan kerjasama bersama. Ia berbeza dengan insurans konvensional yang memindahkan risiko kerugian kepada syarikat insurans untuk mengurangkan beban kewangan.

Takaful menyediakan perlindungan mengikut prinsip-prinsip Syariah atau undang-undang Islam. Ia menggariskan kewajipan untuk bekerjasama dan melindungi satu sama lain. Insurans kesihatan, insurans nyawa dan insurans am antara yang ditawarkan melalui polisi Takaful.

Sebagai umat Islam, anda disarankan untuk mengambil Takaful. Ini kerana, insurans konvensional difatwakan haram kerana mengandungi unsur-unsur yang diharamkan seperti
 riba, gharar
 dan
maisir
.

Gharar
 (Ketidakpastian)

Unsur ketidakpastian dalam kontrak – kontrak takaful harus bebas dari sebarang keraguan, kontrak yang dibuat perlu jelas.

Riba
 (Faedah)

Riba adalah dilarang dalam Islam. Dalam insurans konvensional, pencarum membayar premium insurans yang digunakan oleh syarikat insurans untuk membayar tuntutan dan memperoleh keuntungan.

Walaupun tidak ada tuntutan, syarikat insurans tetap mendapat keuntungan.

Maisir
 (Perjudian)

Peserta insurans bertaruh bahawa mereka akan mengalami kemalangan atau harta mereka akan musnah, manakala syarikat insurans bertaruh bahawa perkara-perkara itu tidak akan berlaku.

Takaful adalah pilihan yang lebih baik bagi umat Islam yang ingin mendapatkan perlindungan insurans yang mematuhi prinsip agama. Tuntutan peserta dilindungi daripada dana takaful. Ini bermaksud, selepas memotong simpanan untuk kemungkinan tuntutan masa depan dan perbelanjaan lain, sebarang lebihan akan disalurkan kepada peserta dana.

Dana ini diagihkan kepada peserta dalam bentuk dividen tunai, pengurangan sumbangan masa depan atau dalam bentuk manfaat lain.

Kelebihan

Kekurangan

Mematuhi prinsip-prinsip Syariah

Ditawarkan oleh pengendali yang terhad

Keuntungan diberikan kepada peserta dan pengendali

Bayaran
wakalah
 (wakil) bergantung kepada harga produk

Kadar premium tetap

Terdapat pelan Takaful Umrah dan Haji

Perbezaan antara Takaful vs Insurans Konvensional

Takaful vs insurans konvensional kedua-duanya menyediakan perlindungan daripada peristiwa yang tidak dijangka. Peserta perlu menyumbangkan jumlah tetap untuk memulakan perlindungan mereka. Bagi kedua-dua pelan ini, pemegang insurans harus mempunyai kepentingan kewangan yang sah dalam risiko. Berikut adalah perbezaan utama yang perlu anda ketahui:

Insurans Konvensional

Takaful

Tertakluk kepada Akta Perkhidmatan Kewangan (FSA) 2013

Tertakluk kepada Akta Perkhidmatan Kewangan Islam (IFDA) 2013

Ditentukan berdasarkan faktor risiko

Peserta membuat sumbangan berdasarkan konsep
tabarru
 (derma)

Premium yang diterima daripada pencarum insurans boleh dilaburkan dalam semua bentuk pelaburan

Dana peserta hanya boleh dilaburkan dalam pelaburan yang mematuhi prinsip Syariah

Mungkin mengandungi unsur
riba, gharar
 dan
masyir

Bebas daripada semua unsur
riba, gharar
 dan
masyir

Risiko ditanggung oleh syarikat insurans sebaik sahaja pembayaran dibuat oleh pemegang insurans

Mengamalkan konsep perkongsian risiko – semua pihak bertanggungjawab bersama terhadap semua risiko

Dapatkan Takaful vs Insurans Konvensional di Qoala untuk Proses Beli Insurans yang Selamat

Jika anda mencari penyelesaian insurans yang menyeluruh dan patuh Shariah dengan kadar premium yang tetap, pelan Takaful adalah pilihan yang tepat yang boleh anda pertimbangkan. Namun begitu, anda juga boleh mempertimbangkan insurans konvensional jika anda ingin memilih perlindungan terbaik daripada rangkaian
syarikat insurans
 yang lebih luas.

Sebelum memutuskan
perlindungan takaful atau insurans terbaik
 untuk anda, pastikan semua manfaat seperti kematian, ketidakupayaan,
penyakit serius
 dan harta benda. Walau apa pun pilihan anda, pastikan anda melakukan penyelidikan dan memilih pelan insurans terbaik yang sesuai dengan keperluan anda kerana ia bergantung pada apa yang anda cari.

Untuk mendapatkan satu pelan perlindungan tunggal yang menyediakan semua perlindungan yang anda inginkan bukanlah satu perkara yang mudah. Sebagai contoh, jika anda menginginkan perlindungan yang memberikan faedah selepas kematian, anda boleh memilih polisi takaful hayat dan keluarga.

Selain itu, anda juga boleh mempertimbangkan faktor-faktor lain seperti
simpanan
,
pelaburan
, dan lain-lain bergantung pada bajet dan keperluan anda.

Jika anda mencari perlindungan takaful vs insurans konvensional terbaik yang tersedia di Malaysia, anda boleh mendapatkannya di Qoala. Qoala merupakan
platform perbandingan dan pembaharuan insurans
 yang menawarkan pelbagai polisi perlindungan takaful vs insurans pada
harga mampu milik
 di Malaysia.

Kongsi:


7 Tanda Kolesterol Tinggi, Cara Kurangkan Kolestrol

Tidak kira usia muda atau tua, sesiapa sahaja boleh menghadapi masalah kolesterol tinggi. Sekiranya tahap kolesterol dalam badan anda tinggi, jangan
panik
 kerana masalah ini boleh diatasi dan tahap kolesterol anda boleh kembali kepada bacaan yang normal.

Kolesterol tinggi dikaitkan dengan risiko penyakit kardiovaskular yang bahaya seperti
penyakit jantung
 atau strok. Selain itu, ia juga dikaitkan dengan dengan
penyakit diabetes
 dan tekanan darah tinggi. Persatuan Kesihatan Dunia (WHO) melaporkan masalah kolesterol tinggi telah menyebabkan kira-kira 2.6 juta kematian di seluruh dunia.

Oleh sebab itu, anda perlu mengambil serius tentang masalah ini. Artikel ini akan berkongsikan maksud kolesterol, tanda kolesterol tinggi dan cara menurunkan kolesterol tinggi.

Table of Contents

Toggle

Apa itu Kolesterol? Adakah Ia Membahayakan Kesihatan Anda?
Kolesterol Baik (High Density Lipoprotein atau HDL)
Kolesterol Jahat (Low Density Lipoprotein atau LDL)
Bahaya Kolesterol Tinggi: Apa Tindakan yang Boleh Anda Lakukan?
Jadual Bacaan Kolesterol
Punca Kolesterol Tinggi
Kesan Kolesterol Tinggi dalam Badan
7 Tanda Kolesterol Tinggi yang Anda Perlu Perhatikan
1. Cepat Penat
2. Sakit Rahang
3. Sakit Dada
4. Sakit Leher
5. Sakit Kaki
6. Xanthoma
7. Kaki Selalu Kebas
5 Cara Kurangkan Kolesterol yang Boleh Anda Amalkan
1. Menurunkan Berat Badan
2. Berhenti Merokok
3. Bersenam & Gaya Hidup Aktif
4. Diet Pemakanan
5. Makan Ubat, Suplemen Jika Perlu
Ambil Tindakan Segera & Baiki Bacaan Kolesterol Anda

Apa itu Kolesterol? Adakah Ia Membahayakan Kesihatan Anda?

Anda mungkin pernah mendengar tentang kolesterol, tetapi anda mungkin tidak pasti maksud sebenar kolesterol. Untuk pengetahuan anda, kolesterol merupakan sejenis lemak yang dihasilkan pada hati, sel-sel badan dan darah anda. Ia memainkan peranan penting untuk kesihatan dan diperlukan oleh tubuh badan anda untuk berfungsi dengan baik.

Kolesterol menghasilkan sel-sel membran, hempedu, sesetengah hormon dan vitamin D. Badan anda berupaya menghasilkan sendiri kolesterol dan juga mendapatkannya melalui sumber makanan yang terdiri daripada produk berasaskan haiwan. Secara amnya, terdapat dua kategori kolesterol yang berada dalam badan anda:

Kolesterol Baik (
High Density Lipoprotein atau
HDL)

Kolesterol yang mempunyai paras HDL yang tinggi ini amat bermanfaat untuk kesihatan anda. Ia membawa kolesterol dalam darah kembali ke hati dan kemudiannya akan memproses kolesterol serta mengeluarkannya daripada tubuh.

Kolesterol Jahat (
Low Density Lipoprotein
 atau LDL)

Kolesterol yang mempunyai kadar LDL yang tinggi ini pula mampu memudaratkan kesihatan anda. Ia mampu mengenapkan kolesterol pada dinding saluran darah, menyumbat arteri-arteri serta meningkatkan risiko serangan jantung atau strok.

Bahaya Kolesterol Tinggi: Apa Tindakan yang Boleh Anda Lakukan?

Mempunyai kadar kolesterol yang tinggi bermaksud terdapat terlalu banyak kolesterol dalam badan yang melebihi paras normal dan ini sangat berbahaya kepada kesihatan anda. Tanpa membuat pemeriksaan bacaan kolesterol, seseorang individu mungkin tidak akan menyedari yang dirinya mempunyai kadar kolesterol yang tinggi kerana simptom-simptom kolesterol tinggi ini kebiasaannya tidak dapat dikesan daripada awal.

Mempunyai kolesterol tinggi boleh membawa kepada pembentukan deposit lemak yang dikenali sebagai plak di dalam saluran darah. Ini sekali gus memberi kesan kepada aliran darah yang mencukupi melalui arteri anda. Kadangkala, deposit tersebut boleh pecah secara tiba-tiba dan membentuk bekuan yang menyebabkan serangan jantung atau strok.

Jadual Bacaan Kolesterol

Anda mungkin tertanya-tanya cara untuk mengetahui tahap kolesterol anda. Berikut merupakan jadual bacaan kolesterol mg/dL dan tiga kategori untuk rujukan anda:

Tahap

Kadar Bacaan (mg/dL)

Baik

170 ke bawah

Pertengahan

170-199

Tinggi

200 ke atas

Sumber: AIA Malaysia

Punca Kolesterol Tinggi

Terdapat pelbagai faktor yang boleh menyebabkan kolesterol anda berada pada paras yang tinggi. Kadar kolesterol bergantung kepada beberapa faktor seperti gaya hidup,
diet pemakanan
 dan sebagainya. Berikut merupakan punca-punca yang menyebabkan tahap kolesterol anda tinggi:

Diet tidak seimbang

Obesiti

Merokok

Sejarah keluarga

Ubat-ubatan yang mempunyai tahap LDL yang tinggi

Kesan Kolesterol Tinggi dalam Badan

Sekiranya kadar kolesterol terus berada dalam paras yang tinggi, anda berkemungkinan besar boleh mengalami risiko kesihatan yang berikut:

Strok dan sakit jantung

Pembentukan batu hempedu

Kebas pada bahagian kaki

Penyakit
alzheimer

7 Tanda Kolesterol Tinggi yang Anda Perlu Perhatikan

Individu yang mempunyai tahap kolesterol yang tinggi harus berjumpa doktor dengan kadar segera. Pilihan rawatan biasanya bergantung pada tahap kolesterol ataua mereka mempunyai risiko lain untuk serangan jantung atau strok. Berikut merupakan antara tanda-tanda kolesterol anda mungkin berada pada tahap yang tinggi:

1. Cepat Penat

Sering mengantuk walaupun tidak melakukan aktiviti berat boleh menjadi salah satu tanda kolesterol anda tinggi. Ia disebabkan oleh saluran darah tersumbat yang sepatutnya membawa oksigen ke otak. Apabila aliran darah tersumbat, ia akan memberi kesan pada badan seperti mudah mengantuk dan badan cepat letih.

2. Sakit Rahang

Sakit di bahagian rahang juga boleh menjadi salah satu tanda utama anda mempunyai kolesterol tinggi. Menurut American Heart Association, rasa sakit pada rahang merupakan salah satu gejala serangan jantung yang mungkin berlaku disebabkan paras kolesterol yang tinggi.

3. Sakit Dada

Apabila paras kolesterol dalam badan meningkat, ia akan menyebabkan pengumpulan lemak dalam arteri. Plak dari lemak kemudian akan menutup saluran darah dan akan menyebabkan rasa sakit di bahagian dada. Individu-individu yang mempunyai kadar kolesterol yang tinggi biasanya cenderung untuk berasa sakit pada bahagian dada.

4. Sakit Leher

Sakit di bahagian leher boleh terjadi disebabkan oleh banyak faktor seperti
kesihatan mental
 (stres) atau faktor keletihan. Namun begitu, tahukah anda kolesterol tinggi dalam badan juga merupakan salah satu faktor sakit leher? Pengumpulan plak pada saluran darah di leher akan menyekat aliran darah dari leher ke otak sekali gus menyebabkan kesakitan pada bahagian ini.

5. Sakit Kaki

Sakit kaki juga boleh menjadi tanda kolesterol tinggi dalam badan. Pembentukan plak yang berlaku pada saluran darah di kaki boleh menyebabkan sakit di bahagian kaki.

6.
Xanthoma

Xanthoma
 boleh berlaku pada individu yang mempunyai paras kolesterol dan trigliserida yang tinggi. Jika anda mendapati terdapat ketulan yang tidak menyebabkan sakit tapi kadangkala menyebabkan gatal, berwarna kuning atau oren, lakukan ujian darah dengan segera untuk mengetahui tahap kolesterol anda. Besar kemungkinan ketulan itu adalah sebahagian daripada simptom kolesterol tinggi yang anda alami.

7. Kaki Selalu Kebas

Kaki selalu kebas juga merupakan tanda kolesterol tinggi dalam badan. Pengumpulan plak lemak menyebabkan aliran darah ke tisu badan tersumbat. Timbunan plak pada bahagian kaki ini menyebabkan bahagian kaki terasa berat, sakit malah terasa seperti terbakar.

Sekiranya anda menghadapi situasi sebegini, anda disarankan berjumpa doktor untuk mendapatkan penjelasan lebih lanjut.

5 Cara Kurangkan Kolesterol yang Boleh Anda Amalkan

Pengambilan ubat-ubatan boleh membantu mengurangkan parasr kolesterol dalam badan anda. Selain itu, anda juga boleh mengubah gaya hidup untuk memastikan tahap kolesterol anda kembali pada tahap yang baik.

1. Menurunkan Berat Badan

Berat yang berlebihan biasanya dikaitkan dengan masalah kolesterol yang tinggi. Menurunkan berat badan boleh menurunkan tahap kolesterol anda kerana ia boleh mengurangkan jumlah lemak yang ada dalam badan anda.

Anda boleh mula mengambil tindakan dengan melakukan perubahan-perubahan yang kecil seperti mengambil
makanan rendah kalori
, kurangkan pengambilan makanan dan minuman manis, mengawal kuantiti makanan yang diambil dan sebagainya. Kurangkan juga pengambilan makanan kolesterol tinggi seperti daging, telur, produk tenusu dan makanan proses.

Individu yang kehilangan sekurang-kurangnya 10 paun atau 4.5 kg sudah cukup untuk menurunkan tahap kolesterolnya. Pengurangan sekurang-kurangnya 5 peratus daripada berat badan mereka dapat mengurangkan tahap LDL dan jumlah kolesterol dalam badan.

2. Berhenti Merokok

Tabiat merokok boleh menjejaskan tahap kolesterol dalam badan anda. Anda akan menjadi lebih sihat jika anda berhenti merokok sekali gus membantu menurunkan tahap kolesterol anda.

Dalam masa 20 minit selepas berhenti merokok, tekanan darah dan degupan jantung anda bertambah baik

Dalam masa tiga bulan selepas berhenti merokok, peredaran darah dan fungsi paru-paru anda mula bertambah baik

Dalam tempoh setahun selepas berhenti merokok, peratus risiko penyakit jantung anda separuh lebih rendah berbanding sekiranya anda merokok

3. Bersenam & Gaya Hidup Aktif

Gaya hidup aktif juga boleh membantu menurunkan paras kolesterol anda.
Bersenam
 di rumah misalnya boleh membantu meningkatkan HDL yang merupakan kolesterol baik. Bergantung pada nasihat doktor anda, lakukan senaman ringan selama 30 minit sekurang-kurangnya lima kali seminggu atau aktiviti aerobik yang lebih mencabar selama 20 minit sebanyak tiga kali seminggu. Pertimbangkan aktiviti-aktiviti seperti:

Berjalan pantas (
brisk walk
)

Berbasikal

Senamrobik

4. Diet Pemakanan

Melakukan beberapa perubahan dalam diet anda juga boleh membantu mengurangkan kolesterol dan dalam masa yang sama meningkatkan kesihatan jantung. Bagaimana cara untuk menurunkan kolesterol dengan diet? Ikuti langkah-langkah di bawah ini:

Elakkan Makanan dengan Lemak Trans

Lemak trans akan meningkatkan tahap kolesterol keseluruhan. Elakkan makanan seperti marjerin, kentang goreng dan kebanyakan snek kerana makanan sebegini mempunyai asid lemak trans yang tinggi.

Kurangkan Pengambilan Makanan Lemak Tepu

Lemak tepu paling tinggi datang daripada haiwan dan makanan berasaskan haiwan seperti mentega, susu penuh krim, keju, mayonis, lemak daging dan sebagainya. Pengambilan secara berlebihan akan meningkatkan kadar kolesterol anda.Pengambilan lemak tepu secara bersederhana boleh mengurangkan kadar LDL atau kolesterol jahat.

Perbanyakkan Pengambilan Makanan Tinggi Serat, Serat Larut

Serat larut mampu mengurangkan serapan kolesterol di dalam aliran darah anda. Serat larut boleh didapati daripada makanan seperti
oat
 dan
kekacang
 serta buah-buahan seperti epal dan pir.

5. Makan Ubat, Suplemen Jika Perlu

Jika doktor anda mengesyorkan ubat atau suplemen untuk membantu menurunkan kolesterol anda, ambil seperti yang ditetapkan sambil menjalankan gaya hidup baharu yang lebih aktif. Perubahan gaya hidup boleh membantu anda mengekalkan pengambilan dos ubat yang rendah.

Diet dan aktiviti fizikal yang sihat boleh membantu ramai orang mencapai tahap kolesterol yang sihat, tetapi sesetengah pesakit mungkin memerlukan ubat untuk menurunkan kolesterol mereka.

Ambil Tindakan Segera & Baiki Bacaan Kolesterol Anda

Mengetahui status kolesterol anda boleh membantu anda menjadi lebih peka dengan status kesihatan anda. Bagi memastikan kadar kolesterol anda berada di tahap normal, lakukan pemeriksaan kadar kolesterol secara rutin. Bagi individu berusia 20 tahun ke atas, anda disarankan untuk melakukan pemeriksaan kadar kolesterol sekurang-kurangnya sekali setiap lima tahun. Namun, jika anda merupakan golongan yang berisiko tinggi, anda perlu membuat pemeriksaan dengan lebih kerap.

Diharapkan perkongsian artikel kali ini dapat membantu anda memahami topik kolesterol ini dengan lebih baik. Anda perlu peka dengan keadaan kesihatan anda untuk mengelakkan risiko penyakit yang mungkin boleh membahayakan nyawa anda.

Selain itu, sekiranya anda ingin mendapatkan
insurans kesihatan terbaik
, lawati laman web Qoala untuk info lanjut. Qoala menyediakan rangkaian produk insurans perubatan dan kesihatan daripada beberapa syarikat insurans terbaik dan popular di Malaysia dengan jaminan proses yang mudah, pantas dan selamat. Selain itu, anda juga boleh dapatkan
insurans kereta
,
insurans motor
 dan juga
insurans rumah
 di Qoala!

Kongsi:


Tiada Lesen Memandu dan Kemalangan, Tiada Lesen Boleh Claim Insurans?

Tiada lesen memandu dan kemalangan boleh memberi masalah yang serius kepada pemandu atau penunggang lebih-lebih lagi berkaitan tuntutan insurans. Besar kemungkinan
syarikat insurans
 tidak akan melayan tuntutan insurans kemalangan anda. Anda mungkin perlu keluarkan belanja sendiri untuk menanggung kos pembaikan kereta anda dan kereta pihak ketiga.

Table of Contents

Toggle

Kemalangan Tanpa Lesen Memandu: 2 Perkara Penting yang Anda Perlu Tahu?
1. Tiada Lesen Memandu: Memandu Tanpa Lesen dan Kemalangan
2. Lesen Memandu Tamat Tempoh
Apa Perlu Anda Lakukan Jika Tiada Insurans, Tiada Lesen Memandu dan Kemalangan?
Cara Claim Kemalangan Kereta Tiada Insurans
Tiada Lesen Memandu, Kemalangan Kereta Tiada Insurans: Renew Lesen Memandu dan Insurans untuk Ketenangan Fikiran

Kemalangan Tanpa Lesen Memandu: 2 Perkara Penting yang Anda Perlu Tahu?

Ramai dalam kalangan pengguna jalan raya terutamanya golongan muda memandu tanpa lesen atau insurans kereta/motor yang sah. Secara asasnya, perbuatan sebegini adalah salah di sisi undang-undang. Pemandu atau penunggang motor boleh terdedah kepada risiko-risiko tertentu terutamanya jika berlaku kemalangan atau insiden yang tidak diingini.

Memandu tanpa lesen adalah merupakan satu kesalahan serius yang tidak sepatutnya diambil mudah. Namun begitu, ramai dalam kalangan ibu bapa khususnya memandang remeh perkara ini dan beranggapan kebolehan memandu sahaja sudah mencukupi untuk membenarkan anak-anak remaja memandu tanpa lesen memandu yang sah.

Berdasarkan operasi khas yang dijalankan oleh
Jabatan Pengangkutan Jalan
 (JPJ), banyak kesalahan yang dilakukan oleh pengguna jalan raya. Sebanyak 222
saman polis
 untuk kereta dan motor dikeluarkan, separuh daripadanya membabitkan kesalahan tiada lesen memandu dan
cukai jalan
 tamat tempoh.

Bagi membantu anda memahami dengan lebih baik, anda boleh rujuk situasi-situasi yang biasa berlaku seperti berikut:

1. Tiada Lesen Memandu: Memandu Tanpa Lesen dan Kemalangan

Aiman tiada lesen memandu dan memandu kereta milik bapanya untuk ke kedai membeli barangan keperluan sekolah. Namun malangnya, Aiman terlibat dalam kemalangan semasa dalam perjalanan.

Ketika kemalangan berlaku, kereta yang dinaiki Aiman memiliki perlindungan
insurans kereta
 yang sah. Persoalan yang timbul – adakah tiada lesen boleh
claim
 insurans?

Berdasarkan situasi ini:

Aiman terlibat dalam kemalangan dan memandu kereta bapanya tanpa lesen memandu yang sah;

Kereta bapa Aiman memiliki insurans kereta yang sah semasa kejadian.

Adakah insuran boleh di
claim
 sekiranya tiada lesen? Sekiranya berlaku kemalangan dan pemandu semasa kejadian berlaku tidak mempunyai lesen memandu, besar kemungkinan pihak insurans tidak akan melayan tuntutan insurans ini.

Mana-mana individu yang terlibat dalam kemalangan dan memandu kenderaan tanpa memiliki lesen memandu yang sah, pemilik kenderaan secara asasnya tidak boleh membuat sebarang
 claim
 insurans kemalangan
.

Ini bermaksud, anda mungkin perlu menanggung sendiri kos-kos pembaikan kerosakan kereta atau kos-kos lain yang berkaitan. Malah, pemilik kenderaan juga boleh dikompaun oleh pihak polis kerana membenarkan individu tanpa lesen yang sah memandu kenderaan di jalan raya.

Bagaimana pula sekiranya anda memiliki lesen memandu yang sah namun terlupa untuk
renew
 lesen memandu dan berlaku kemalangan semasa lesen memandu tamat tempoh? Bolehkah tuntutan insurans dilakukan?

Dalam situasi sebegini, anda boleh perhatikan senario seperti berikut:

2. Lesen Memandu Tamat Tempoh

Zubir memiliki lesen kereta yang sah sejak lima tahun yang lalu. Namun begitu, lesen memandu Zubir telah tamat tempoh dan Zubir terlupa untuk
renew
 lesen memandu
 miliknya disebabkan kesibukan kerja.

Malangnya, semasa dalam perjalanan ke tempat kerja, kereta yang dinaikinya terlibat dalam kemalangan. Semasa kejadian, kereta yang dipandu Zubir memiliki insurans dan
roadtax
 kereta
 yang sah tetapi lesen memandu tamat tempoh.

Berdasarkan situasi ini:

Zubir mempunyai lesen memandu yang sah;

Ketika kemalangan berlaku, lesen memandu Zubir telah tamat tempoh dan masih belum diperbaharui;

Kereta milik Zubir memiliki perlindungan insurans kereta yang sah.

Sekiranya berlaku kemalangan semasa lesen memandu tamat tempoh, anda masih layak untuk membuat tuntutan insurans. Ini kerana, berdasarkan situasi ini pemandu kenderaan masih mempunyai lesen memandu cuma terlupa untuk memperbaharuinya.

Tuntutan insurans juga berkemungkinan tidak akan ditolak memandangkan kenderaan tersebut mempunyai perlindungan insurans yang sah.

Namun begitu, pemandu kenderaan mungkin akan dikenakan tindakan di bawah Seksyen 26(1) Akta Pengangkutan Jalan 1987 iaitu memandu tanpa lesen memandu yang sah dan tamat tempoh. Pemandu juga boleh dikenakan denda maksimum sehingga RM300 untuk kesalahan tersebut.

Kadar Denda Lewat
Renew
 Lesen Memandu

Berikut kadar denda yang mungkin dikenakan ke atas anda sekiranya anda lewat
renew
 lesen memandu:

Tempoh (Tahun)

Denda Lewat
 Renew
 Lesen Memandu (RM)

1

30

2

60

3

90

4

120

5

150

Apa Perlu Anda Lakukan Jika Tiada Insurans, Tiada Lesen Memandu dan Kemalangan?

Ramai yang khuatir dengan langkah yang perlu dilakukan sekiranya kemalangan berlaku melibatkan kenderaan tanpa perlindungan insurans yang sah dan pemandu tiada lesen memandu. Ini kerana, ia boleh memberi kesan kepada proses tuntutan insurans kemalangan.

Sekiranya anda berdepan situasi kemalangan kereta tiada
insuran kereta
, anda boleh membuat tuntutan ke atas individu yang melanggar. Anda juga boleh membuat tuntutan ke atas pemilik kenderaan sekiranya pemandu semasa kemalangan bukan pemilik kenderaan.

Anda boleh mengemukakan saman atas kapasiti persendirian. Jika menang tuntutan, pihak yang disaman akan diperintahkan oleh mahkamah untuk membayar kos ganti rugi anda.

Cara
 Claim
 Kemalangan Kereta Tiada Insurans

Untuk membuat tuntutan insurans bagi kes kemalangan melibatkan kenderaan tanpa insurans ini, anda memerlukan maklumat penting seperti nama dan butiran pemandu yang terlibat. Berikut langkah-langkah yang boleh diambil sekiranya kereta anda dilanggar oleh pemandu yang tiada lesen memandu dan
insurans kereta
 yang sah:

1. Kumpulkan Bukti Bergambar

Kumpulkan bukti bergambar untuk membantu memudahkan proses tuntutan insurans anda. Anda perlu menangkap gambar kerosakan kereta anda, gambar kereta pihak yang melanggar dan gambar-gambar lain yang berkaitan.

Ambil juga gambar
roadtax
 kereta semasa kejadian berlaku – ia bertindak sebagai bukti dan memudahkan anda sekiranya berlaku pertikaian.

2. Catat Nombor Plat Kereta

Pastikan anda merekodkan atau mengambil gambar nombor plat kereta pihak yang melanggar anda. Butiran ini penting untuk membuat carian di JPJ bagi mendapatkan maklumat berkenaan pemilik kenderaan.

3. Dapatkan Butiran Pemandu

Selain itu, dapatkan butiran peribadi pemandu yang terlibat seperti nama penuh, nombor telefon, kad pengenalan individu dan maklumat-maklumat lain yang berkaitan.

Catatkan lokasi dan masa kemalangan untuk memudahkan rujukan semasa membuat laporan polis.

4. Buat Laporan Polis

Laporan Polis perlu dibuat dalam tempoh 24 jam selepas kemalangan. Jika lewat,
tuntutan insurans anda berkemungkinan akan ditolak
. Selepas laporan diterima, Pegawai Penyiasat akan menjalankan siasatan.

Gambar kemalangan dan rajah kasar kemalangan akan diserahkan dalam tempoh 15 hari yang akan digunakan untuk proses tuntutan insurans.

5. Hubungi Syarikat Insurans

Anda perlu maklumkan kejadian kemalangan ini kepada
syarikat insurans
 dengan segera. Tuntutan insurans kemalangan perlu dilakukan secepat mungkin sekurang-kurangnya dalam tempoh tujuh hari dari tarikh kemalangan.

Tiada Lesen Memandu, Kemalangan Kereta Tiada Insurans:
Renew
 Lesen Memandu dan Insurans untuk Ketenangan Fikiran

Sekiranya anda tiada lesen memandu dan ditahan semasa pemeriksaan polis, anda boleh didakwa di mahkamah atas kesalahan memandu atau menunggang tanpa
lesen memandu
 yang sah. Pihak polis kini tidak lagi akan berkompromi dengan pemandu atau penunggang yang tiada lesen memandu. Tindakan tegas akan diambil sekiranya didapati bersalah.

Berdasarkan Seksyen 26 Akta Pengangkutan Jalan, mana-mana pemandu atau penunggang yang didapati bersalah memandu tanpa atau tiada lesen memandu yang sah akan dikenakan denda sebanyak RM1,000 atau setahun penjara, atau kedua-duanya sekali. Malah, pemandu atau penunggang yang didapati bersalah memandu tanpa perlindungan insurans boleh dikenakan denda sehingga RM2,000 atau tiga bulan penjara, atau kedua-duanya sekali.

Selain itu, sekiranya anda ingin
renew
 insurans kereta
 untuk elakkan anda daripada kena saman Polis, layari laman web Qoala untuk info lanjut. Qoala merupakan
platform perbandingan insurans paling komprehensif
 di Malaysia. Dapatkan
sebut harga insurans
 percuma di Qoala hari ini.

Kongsi: